open-index/open-wikipedia-markdown huggingface dataset:
ಬಿಗ್ ಬಾಸ್ ಕನ್ನಡ (ಸೀಸನ್ 1)

ಭಾರತೀಯ ರಿಯಾಲಿಟಿ ದೂರದರ್ಶನ ಸರಣಿ *ಬಿಗ್ ಬಾಸ್‌ನ* ಕನ್ನಡ ಆವೃತ್ತಿಯ ಸೀಸನ್ ಒಂದ ಆಗಿದೆ.ಇದನ್ನು 2013 ರಲ್ಲಿ *ETV ಕನ್ನಡದಲ್ಲಿ* ಪ್ರಸಾರ ಮಾಡಲಾಯಿತು. ಕಾರ್ಯಕ್ರಮವನ್ನು ಸುದೀಪ್ ನಡೆಸಿಕೊಟ್ಟರು. ವಿಜೇತರಿಗೆ  50,00,000 ಬಹುಮಾನವನ್ನು ಘೋಷಿಸಲಾಯಿತು. ಪ್ರದರ್ಶನವು 24 ಮಾರ್ಚ್ 2013 (*ಗ್ರ್ಯಾಂಡ್ ಪ್ರೀಮಿಯರ್*) ನಿಂದ 30 ಜೂನ್ 2013 (*ಗ್ರ್ಯಾಂಡ್ ಫಿನಾಲೆ*) ವರೆಗೆ 99 ದಿನಗಳವರೆಗೆ ನಡೆಯಿತು. ಒಟ್ಟು 15 ಸ್ಪರ್ಧಿಗಳು ಮತ್ತು 2 ಅತಿಥಿಗಳು ಕಾರ್ಯಕ್ರಮಕ್ಕೆ ಪ್ರವೇಶಿಸಿದ್ದರು. ಲೋನಾವಾಲಾದಲ್ಲಿರುವ ಬಿಗ್ ಬಾಸ್ ಮನೆಯಲ್ಲಿ ಚಟುವಟಿಕೆಗಳನ್ನು ಸೆರೆಹಿಡಿಯಲು 47 ಕ್ಯಾಮೆರಾಗಳನ್ನು ಅಳವಡಿಸಲಾಗಿತ್ತು.

ನಾಲ್ಕು ಫೈನಲಿಸ್ಟ್‌ಗಳಲ್ಲಿ, ವಿಜಯ್ ರಾಘವೇಂದ್ರ  ಗರಿಷ್ಠ ಮತಗಳೊಂದಿಗೆ ಪ್ರಶಸ್ತಿ ವಿಜೇತರಾಗಿ ಹೊರಹೊಮ್ಮಿದರು, ನಂತರ ಅರುಣ್ ಸಾಗರ್ ರನ್ನರ್ ಅಪ್ ಆಗಿ ಹೊರಹೊಮ್ಮಿದರು. ನಿಕಿತಾ ತುಕ್ರಾಲ್ ತೃತೀಯ ಹಾಗೂ ನರೇಂದ್ರ ಬಾಬು ನಾಲ್ಕನೇ ಸ್ಥಾನ ಪಡೆದರು. ಗುರುದಾಸ್ ಶೆಣೈ ಈ ಸೀಸನ್‌ನ ಹೌಸ್ ರಿಯಾಲಿಟಿಗೆ ಪ್ರಧಾನ ಸಂಪಾದಕರಾಗಿದ್ದರು.

## ಮನೆಯ ಸದಸ್ಯರು 
## ಮನೆಯವರು 
### ವೈಲ್ಡ್ ಕಾರ್ಡ್ ಸದಸ್ಯರು 
### ಅತಿಥಿಗಳು 
## ಸಂಚಿಕೆಗಳು 
ಈ ಸಂಚಿಕೆಗಳನ್ನು ಈಟಿವಿ ಕನ್ನಡ ವಾಹಿನಿಯು ಪ್ರತಿದಿನ ರಾತ್ರಿ 8 ರಿಂದ 9 ರವರೆಗೆ ಸಮಯ ಸ್ಲಾಟ್‌ನಲ್ಲಿ ಪ್ರಸಾರ ಮಾಡುತ್ತಿತ್ತು. ಗ್ರ್ಯಾಂಡ್ ಫಿನಾಲೆಯ ನಂತರ, ಚಾನೆಲ್ *ಆಟೋಗ್ರಾಫ್ ಸರಣಿಯನ್ನು* ಪ್ರಸಾರ ಮಾಡುವುದನ್ನು ಮುಂದುವರೆಸಿತು, ಇದರಲ್ಲಿ ಸ್ಪರ್ಧಿಗಳು ಮನೆಯಲ್ಲಿ ತಮ್ಮ ಅನುಭವವನ್ನು ಹಂಚಿಕೊಂಡಿದ್ದರು
**ಕಾರ್ಯಕ್ರಮಗಳು**

* ಗ್ರ್ಯಾಂಡ್ ಪ್ರೀಮಿಯರ್: ಬಿಗ್ ಬಾಸ್ ಕನ್ನಡ
* ದೈನಂದಿನ ಮುಖ್ಯಾಂಶಗಳು
* ವಾರದ ಕಥೆ ಕಿಚ್ಚನ ಜೊತೆ
* ಸುದೀಪ್ ಜೊತೆ ಸೂಪರ್ ಶನಿವಾರ
* ನೋಡದ ಸಂಚಿಕೆ
* ಗ್ರ್ಯಾಂಡ್ ಫಿನಾಲೆ: ಕರ್ಟನ್ ರೈಸರ್
* ಗ್ರ್ಯಾಂಡ್ ಫಿನಾಲೆ
* ಗ್ರ್ಯಾಂಡ್ ಫಿನಾಲೆ: ಫೈನಲ್ ಕಟ್
* ಗ್ರ್ಯಾಂಡ್ ಫಿನಾಲೆ: ನೋಡದ ಸಂಚಿಕೆ
* ಆಟೋಗ್ರಾಫ್

## ಸ್ವಾಗತ ಮತ್ತು ವೀಕ್ಷಕರ ಸಂಖ್ಯೆ 
Indiantelevision.com ನ ಸುದ್ದಿ ಬಿಡುಗಡೆಯ ಪ್ರಕಾರ, ಈ ಬಿಗ್‌ಬಾಸ್ ಪ್ರದರ್ಶನವು ಯಾವುದೇ ಕನ್ನಡ GEC ಗಿಂತ ಹೆಚ್ಚಿನ TRP ಗಳನ್ನು ಸಾಧಿಸಿದೆ. ಒಪನಿಂಗ್ ಸಂಚಿಕೆಯು 4.7 TRP ರೇಟಿಂಗ್ ಅನ್ನು ಹೊಂದಿತ್ತು ಮತ್ತು ಶುಕ್ರವಾರದ ಎವಿಕ್ಷನ್ ಎಪಿಸೋಡ್‌ಗಳು 6.3 TRP ತಲುಪಿತ್ತು. ವಾರದ ಸರಾಸರಿ  ಸುಮಾರು 4.7 TRP ಆಗಿತ್ತು.

ಪ್ರೇಕ್ಷಕರ SMS ಮತಗಳು ಪ್ರತಿ ಸ್ಪರ್ಧಿಗೆ ಸರಿಸುಮಾರು 47,000  ಎಂದು ಹೇಳಲಾಗಿದೆ ಮತ್ತು ಫೈನಲ್‌ನಲ್ಲಿ ಒಂದು ಲಕ್ಷವನ್ನು ಮುಟ್ಟಿತು.

## ಪ್ರಶಸ್ತಿಗಳು 
**ಜಿಸಿಸಿ ಪುರಸ್ಕಾರ್ ಮೀಡಿಯಾ :-**

* ಅತ್ಯುತ್ತಮ ರಿಯಾಲಿಟಿ ಶೋ - ETV ಕನ್ನಡ 

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
* Bigg Boss Kannada Vote 

ವರ್ಗ:ರಿಯಾಲಿಟಿ ಶೋ
ವರ್ಗ:ಬಿಗ್ ಬಾಸ್ ಕನ್ನಡ
ವರ್ಗ:ಕನ್ನಡ ಧಾರಾವಾಹಿ
ವರ್ಗ:ಕಲರ್ಸ್ ಕನ್ನಡದ ಧಾರಾವಾಹಿ
ಸ್ಥಾಯೀ ವಿದ್ಯುತ್ತು

right|thumb|300x300px|ಜಾರುಗಾಡಿಯೊಂದಿಗಿನ ಸಂಪರ್ಕ ಈ ಮಗುವಿನ ಕೂದಲುಗಳನ್ನು ಧನಾತ್ಮಕವಾಗಿ ಆವಿಷ್ಟವಾಗಿಸಿದೆ. ಹಾಗಾಗಿ ಪ್ರತ್ಯೇಕ ಕೂದಲುಗಳು ಒಂದನ್ನೊಂದು ವಿಕರ್ಷಿಸುತ್ತವೆ. ಕೂದಲು ಋಣಾತ್ಮಕವಾಗಿ ಆವಿಷ್ಟವಾದ ಜಾರುಗಾಡಿಯ ಮೇಲ್ಮೈಗೆ ಕೂಡ ಆಕರ್ಷಿತವಾಗಬಹುದು.
**ಸ್ಥಾಯೀ ವಿದ್ಯುತ್ತು** ಎಂದರೆ ಎರಡು ಕಾಯಗಳು ಪರಸ್ಪರ ಘರ್ಷಿಸಿ ಆವೇಶಗಳು ಆಂಶಿಕವಾಗಿ ಒಂದರಿಂದ ಇನ್ನೊಂದಕ್ಕೆ ವರ್ಗಾವಣೆ ಆಗುವಾಗ ಉಂಟಾಗುವ ವಿದ್ಯಮಾನ (ಸ್ಟ್ಯಾಟಿಕ್ ಎಲೆಕ್ಟ್ರಿಸಿಟಿ). ಇದಕ್ಕೆ ಧನಾತ್ಮಕ ಮತ್ತು ಋಣಾತ್ಮಕ ಆವೇಶಗಳ ಅಸಂತುಲನೆ ಉಂಟಾಗುವುದರಿಂದ ಪ್ರಕಟವಾಗುವ ವಿದ್ಯಮಾನ, ಪ್ರವಾಹೀ ವಿದ್ಯುತ್ತಿಗೆ ವೈದೃಶ್ಯವಾಗಿ ವಿಶ್ರಾಂತ ಸ್ಥಿತಿಯಲ್ಲಿರುವ ವಿದ್ಯುತ್ತು ಮುಂತಾದ ವ್ಯಾಖ್ಯಾನಗಳೂ ಉಂಟು. ಸ್ಥಾಯೀವಿದ್ಯುತ್ತಿಗೆ ಸಂಬಂಧಿಸಿದ ಪರಿಣಾಮಗಳು ಪ್ರಕಟವಾಗುವುದು ಆವೇಶ ಉತ್ಪಾದಿಸುವ ಸ್ಥಾಯೀ ವಿದ್ಯುತ್‌ಕ್ಷೇತ್ರದಿಂದಾಗಿ, ಪ್ರವಾಹೀ ವಿದ್ಯುತ್ತಿನ ಸಂದರ್ಭದಲ್ಲಾದರೋ ವಿದ್ಯುತ್ ಮತ್ತು ಕಾಂತಕ್ಷೇತ್ರಗಳಿಂದಾಗಿ.

ವಿದ್ಯುದಾವೇಶಗಳ ನಡುವೆ ವರ್ತಿಸುವ ಸ್ಥಾಯೀವಿದ್ಯುದ್ಬಲಸಂಬಂಧೀ ನಿಯಮವನ್ನು ಆವಿಷ್ಕರಿಸಿದಾತ (1785) ಫ್ರೆಂಚ್ ಭೌತವಿಜ್ಞಾನಿ ಚಾರ್ಲ್ಸ್ ಆಗಸ್ಟಿನ್ ಡೆ ಕೂಲಾಮ್ (1736-1806). ಕೂಲಾಮ್‌ನ ನಿಯಮದಂತೆ ಎರಡು 'ಬಿಂದು ಆವೇಶಗಳ (Q1,Q2) ನಡುವಿನ ಆಕರ್ಷಣ ಅಥವಾ ವಿಕರ್ಷಣ ಬಲ (F) ಆ ಆವೇಶಗಳ ಗುಣಲಬ್ಧಕ್ಕೆ ಅನುಲೋಮಾನುಪಾತೀಯವಾಗಿಯೂ ಅವುಗಳ ನಡುವಿನ ಅಂತರದ (r) ವರ್ಗಕ್ಕೆ ವಿಲೋಮಾನುಪಾತೀಯವಾಗಿಯೂ ಇರುತ್ತದೆ.’ ಸೂತ್ರೀಕರಿಸಿದಾಗ ಈ ನಿಯಮ ಇಂತಾಗುತ್ತದೆ: F = k \frac{Q_1Q_2}{r^2}ಇಲ್ಲಿ k ಎಂಬುದೊಂದು ಸ್ಥಿರಾಂಕ. k ಯ ಮೌಲ್ಯ ಬಲ, ಆವೇಶ ಮತ್ತು ಅಂತರಗಳ ಅಳತೆಯ ಏಕಮಾನಗಳು ಯಾವ ಪದ್ಧತಿಯವು ಎಂಬುದನ್ನೂ ಆ ಆವೇಶಗಳು ನೆಲಸಿರುವ ಮಾಧ್ಯಮದ ವಿದ್ಯುಚ್ಛೀಲತೆಯನ್ನೂ ಅವಲಂಬಿಸಿದೆ. ಯಾವುದೇ ಬಿಂದುವಿನಲ್ಲಿ ಏಕಮಾನ ಆವೇಶ ಅನುಭವಿಸುವ ಬಲ ಅಲ್ಲಿಯ ವಿದ್ಯುತ್‌ಕ್ಷೇತ್ರದ ತೀವ್ರತೆ. ಒಂದು ಆವೇಶದ ಮೇಲೆ ಎರಡು ಅಥವಾ ಹೆಚ್ಚು ಆವೇಶಗಳು ಏಕಕಾಲದಲ್ಲಿ ಬಲ ಪ್ರಯೋಗಿಸುತ್ತಿದ್ದರೆ ಆ ಆವೇಶ ಅನುಭವಿಸುತ್ತಿರುವ ಒಟ್ಟಾರೆ ಬಲ ಆ ಎಲ್ಲ ಬಲಗಳ ಸದಿಶ ಮೊತ್ತ. ಇದೇ ಅಧ್ಯಾರೋಪಣ (ಸೂಪರ್‌ಪೊಸಿಷನ್) ತತ್ತ್ವ. ವಿದ್ಯುತ್‌ಕ್ಷೇತ್ರದ ಯಾವುದೇ ಬಿಂದುವಿನಲ್ಲಿ ಏಕಮಾನ ಆವೇಶದ ವಿಭವಶಕ್ತಿ ಅನನ್ಯ. ಇದೇ ವಿದ್ಯುದ್ವಿಭವ ಅಥವಾ ಸರಳವಾಗಿ ವಿಭವ. ಎರಡು ಬಿಂದುಗಳ ವಿಭವಗಳ ನಡುವಿನ ಅಂತರವೇ ವಿಭವಾಂತರ.

## ಉಲ್ಲೇಖಗಳು 
ವರ್ಗ:ಭೌತಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಭವ್ಯಾ ಗೌಡ

***ಭವ್ಯಾ ಗೌಡ***(ಜನನ  26 ಫೆಬ್ರವರಿ 1999) ಭಾರತೀಯ ಮೂಲದ ರೂಪದರ್ಶಿ ಮತ್ತು ನಟಿ ಆಗಿದ್ದಾರೆ. ಇವರು ಮುಖ್ಯವಾಗಿ ಕನ್ನಡ ಮತ್ತು ತೆಲುಗು ಭಾಷೆಗಳಲ್ಲಿ ಸಕ್ರಿಯರಾಗಿದ್ದಾರೆ. ಇವರು ಕನ್ನಡ ವಾಹಿನಿ ಕಲರ್ಸ್ ಕನ್ನಡದಲ್ಲಿ ಪ್ರಸಾರವಾದ ಗೀತಾ ಧಾರಾವಾಹಿಯ ಮೂಲಕ ಪ್ರಸಿದ್ಧರಾದರು.

## ವೈಯಕ್ತಿಕ ಜೀವನ
ಇವರು 26 ಫೆಬ್ರವರಿ 1999 https://starsunfolded.com/bhavya-gowda/ ರಂದು ಬೆಂಗಳೂರಿನಲ್ಲಿ ಜನಿಸಿದರು.

## ವೃತ್ತಿ 
ಇವರು ಕಲರ್ಸ್ ಕನ್ನಡದಲ್ಲಿ ಗೀತಾ ಧಾರಾವಾಹಿಯ ಮೂಲಕ ತಮ್ಮ ನಟನೆಯನ್ನು ಪ್ರಾರಂಭಿಸಿದರು  **ಡಿಯರ್ ಕಣ್ಮಣಿ** ಕನ್ನಡ ಚಲನಚಿತ್ರದ ಮೂಲಕ ಬೆಳ್ಳಿತೆರೆಗೆ ಪಾದಾರ್ಪಣೆ ಮಾಡಿದರು .

## ದೂರದರ್ಶನ
## ಚಲನಚಿತ್ರಗಳ ಪಟ್ಟಿ
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* http://www.cinespot.net/gallery/v/South+Cinema/Actress/Bhavya+Gowda+Actress+Photos/
* http://www.raagalahari.com/actress/10253/bhavya-gowda-super-spicy-stills.aspx
* http://chennaionline.com/movies/gallery/Actress/Actress-Bhavya-Gowda-Photoshoot-Gallery/20130121100526.col#1.html
* https://web.archive.org/web/20120328110408/http://www.preetd.com/gallery
* https://web.archive.org/web/20140714171606/http://www.asianabridal.com/asian-bridal-gallery#.(https://web.archive.org/web/20140714171606/http://www.asianabridal.com/asian-bridal-gallery#.U7qN5_QW3M4) U7qN5_QW3M4
* https://web.archive.org/web/20140714195128/http://www.lubnarafiq.com/galleries/bridal.phuse
* http://www.paulwestphotography.com/ 

ವರ್ಗ:Articles with hCards
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಕನ್ನಡ ಧಾರಾವಾಹಿ
ವರ್ಗ:ಕನ್ನಡ
ವರ್ಗ:ಮನೋರಂಜನೆ
ಪೀಜೊ ವಿದ್ಯುತ್ತು

thumb|ಪೀಜೊವಿದ್ಯುತ್ ತಕ್ಕಡಿ
**ಪೀಜೊ ವಿದ್ಯುತ್ತು** ಎಂದರೆ ಕೆಲವು ವಿದ್ಯುದ್ವಾಹಕ ಅಸಮವರ್ತಿ ಸ್ಫಟಿಕ ಹಲ್ಲೆಗಳ (ವೇಫರ್ಸ್) ಮೇಲೆ (ಉದಾ: ಕ್ವಾರ್ಟ್ಸ್, ರೋಚೆಲ್ ಲವಣ, ಬೇರಿಯಮ್ ಟೈಟನೇಟ್) ಯಾಂತ್ರಿಕವಾಗಿ ಪೀಡನವನ್ನು (ಸ್ಟ್ರೆಸ್) ಹೇರಿದಾಗ ವಿದ್ಯುದ್ಧ್ರುವೀಕರಣ ಉಂಟಾಗಿ ವಿದೃಶ ವಿದ್ಯುದಾವೇಶಗಳು ಹಲ್ಲೆಯ ವಿರುದ್ಧ ಮೇಲ್ಮೈಗಳಲ್ಲಿ ಮೂಡುವ ವಿದ್ಯಮಾನ. ಅಂತೆಯೇ, ಇಂಥ ಹಲ್ಲೆಗಳ ವಿರುದ್ಧ ಮೇಲ್ಮೈಗಳ ನಡುವೆ ವಿದ್ಯುದ್ವಿಭವಾಂತರ ಪ್ರಯೋಗಿಸಿದಾಗ ವಿಲೋಮ ಪರಿಣಾಮ ಉಂಟಾಗುತ್ತದೆ. ಅರ್ಥಾತ್, ಅವುಗಳ ಆಕಾರ ಮತ್ತು ಗಾತ್ರಗಳಲ್ಲಿ ವಿರೂಪಣೆ ಕಂಡುಬರುತ್ತದೆ.

ಪೀಡನೆಗೆ ಅನುಲೋಮಾನುಪಾತದಲ್ಲಿ ವಿದ್ಯುದ್ಧ್ರುವೀಕರಣವಿರುತ್ತದೆ. ವಿದ್ಯುದ್ಧ್ರುವೀಕರಣ =K x ಪೀಡನ. ಇಲ್ಲಿ, K ಎಂಬುದು ಪದಾರ್ಥದಿಂದ ಪದಾರ್ಥಕ್ಕೆ ಬದಲಾಗುವ ಪೀಜೊ ವಿದ್ಯುತ್ ಸಹಾಂಕ. ವಿಲೋಮ ಪೀಜೊ ವಿದ್ಯುತ್ಪರಿಣಾಮ ಬಲು ಅಲ್ಪ ಪ್ರಮಾಣದಲ್ಲಿರುತ್ತದೆ. ಉದಾ: 106 ವೋಲ್ಟ್/ಮೀಟರ್ ವಿದ್ಯುತ್‌ಕ್ಷೇತ್ರವನ್ನು ಪ್ರಯೋಗಿಸಿದಾಗ ಕ್ವಾರ್ಟ್ಸ್ ಸ್ಫಟಿಕದ 1 ಸೆಂಮೀ ಉದ್ದದಲ್ಲಾಗುವ ಬದಲಾವಣೆ ಕೇವಲ 0.001 ಮಿಮೀ.

ಇಂಥ ಸ್ಫಟಿಕವನ್ನೊಳಗೊಂಡ ವಿದ್ಯನ್ಮಂಡಲದಲ್ಲಿ ವಿದ್ಯುತ್ತಿನ ಆಂದೋಲನಗಳೊಂದಿಗೆ ಸ್ಫಟಿಕದಲ್ಲಾಗುವ ಕ್ಲುಪ್ತ ಆವೃತ್ತಿಯ ಯಾಂತ್ರಿಕ ಆಂದೋಲನಗಳನ್ನು ಮೇಳೈಸಬಹುದು.

## ಉಪಯೋಗಗಳು 
ಇದು ಆಂದೋಲನಗಳ ಆವೃತ್ತಿ ಸ್ಥಿರವಾಗಿರಬೇಕಾದ ಗಡಿಯಾರ, ರೇಡಿಯೊ ಪ್ರೇಷಕ ಮುಂತಾದ ಸಾಧನಗಳಲ್ಲಿ ಉಪಯುಕ್ತ. ಯಾಂತ್ರಿಕ ಸಂಜ್ಞೆಯನ್ನು ವಿದ್ಯುತ್ಸಂಜ್ಞೆಯಾಗಿಯೂ ವಿದ್ಯುತ್ಸಂಜ್ಞೆಯನ್ನು ಯಾಂತ್ರಿಕ ಸಂಜ್ಞೆಯಾಗಿಯೂ ಪರಿವರ್ತಿಸಲು ಕ್ರಮವಾಗಿ ಪೀಜೊ ವಿದ್ಯುತ್ಪರಿಣಾಮ ಮತ್ತು ಅದರ ವಿಲೋಮಗಳು ಉಪಯುಕ್ತ. ಶ್ರವಣಾತೀತ ಧ್ವನಿಯ ಉತ್ಪಾದನೆಯಲ್ಲಿಯೂ ವಿಲೋಮ ಪೀಜೊ ವಿದ್ಯುತ್ಪರಿಣಾಮದ ಬಳಕೆ ಉಂಟು.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* 
* Piezoelectric cellular polymer films: Fabrication, properties and applications
* Piezo motor based microdrive for neural signal recording
* Research on new Piezoelectric materials
* Piezo Equations

ವರ್ಗ:ಭೌತಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೆರ್ ಪರಿಣಾಮ

**ಕೆರ್ ಪರಿಣಾಮ** (**ವಿದ್ಯುದ್ಯುತಿ ವಿದ್ಯಮಾನ**) ಎಂದರೆ ವಿದ್ಯುತ್‌ಕ್ಷೇತ್ರವನ್ನು ಪ್ರಯೋಗಿಸಿದಾಗ ವಸ್ತುವೊಂದರ ವಕ್ರೀಭವನಾಂಕ ಬದಲಾಗುವಿಕೆ (ಫೋಟೊಆಪ್ಟಿಕ್ ಫಿನಾಮಿನನ್). ಸ್ಕಾಟಿಷ್ ಭೌತವಿಜ್ಞಾನಿ ಜಾನ್ ಕೆರ್ (1824-1907) ಆವಿಷ್ಕರಿಸಿದ (1875) ವಿದ್ಯಮಾನ ಇದಾದ್ದರಿಂದ ಕೆರ್ ಪರಿಣಾಮ ಎಂದು ಹೆಸರು.

ಚೋದಿಸಿದ ವಕ್ರೀಭವನಾಂಕದ ಬದಲಾವಣೆ ವಿದ್ಯುತ್ ಕ್ಷೇತ್ರದ ವರ್ಗಕ್ಕೆ ಅನುಲೋಮಾನುಪಾತದಲ್ಲಿರುತ್ತದೆ. ಎಲ್ಲ ವಸ್ತುಗಳು ಕೆರ್ ಪರಿಣಾಮವನ್ನು ತೋರಿಸುತ್ತವೆ, ಆದರೆ ಕೆಲವು ದ್ರವಗಳು ಇತರ ದ್ರವಗಳಿಗಿಂತ ಇದನ್ನು ಹೆಚ್ಚು ಪ್ರಬಲವಾಗಿ ತೋರಿಸುತ್ತವೆ.

## ಉಪಯೋಗಗಳು 
ಇದರಿಂದ ಬೆಳಕಿನ ಮಾಡ್ಯುಲನ (ನಿಶ್ಚಿತ ಆವೃತ್ತಿಗೆ ಅನುಗುಣವಾಗಿ ಬೆಳಕಿನ ಬದಲಾವಣೆ) ಸಾಧ್ಯ. ಮಾಹಿತಿ ಸಾಗಣೆಯಲ್ಲಿ ಇದರ ಉಪಯೋಗ ಉಂಟು.

## ಉಲ್ಲೇಖಗಳು 
ವರ್ಗ:ದ್ಯುತಿ ವಿಜ್ಞಾನ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮುತ್ತಾಣೆಗೆರೆ

ಚಿಕ್ಕಮಗಳೂರು ಜಿಲ್ಲೆಯ ಕಡೂರು ತಾಲೂಕಿನ ಮುತ್ತಾಣೆಗೆರೆ ಎಂಬ ಗ್ರಾಮವು ಕಡೂರಿನಿಂದ 40 ಕಿ.ಮೀ ದೂರದಲ್ಲಿ ಸಿಂಗಟಗೆರೆ ಹಾಗೂ ಪಂಚನಹಳ್ಳಿಯ ನಡುವೆ ಇದೆ. ಈ ಗ್ರಾಮದಲ್ಲಿ ಸರಿಸುಮಾರು 400 ರಿಂದ 500 ಮನೆಗಳಿದ್ದು ಒಟ್ಟು 1000-1100 ಜನರು ವಾಸಿಸುತ್ತಿದ್ದಾರೆ.ಮುತ್ತಿನ ಕೆರೆ ಎಂಬ ಹೆಸರಿನಿಂದ ಮುತ್ತಾಣೆಗೆರೆ ಎಂಬ ಹೆಸರು ಬಂತು. ಗ್ರಾಮದಲ್ಲಿ ಪುರಾತನ ಕಾಲದಿಂದಲು ನೆಲೆಸಿರುವ ಆಂಜನೇಯಸ್ವಾಮಿಯ ವಿಗ್ರಹ ವಿರಾಜಮಾನವಾಗಿ ದರ್ಶನ ನೀಡುತ್ತಿದೆ.ಆಂಜನೇಯಸ್ವಾಮಿಯಲ್ಲಿ ಹೂವಿನ ಪ್ರಸಾದ ಕೇಳುವ ಪದ್ಧತಿ ಇದೆ.ಈ ಕಾರಣಕ್ಕಾಗಿ ಭಕ್ತರು ಇಲ್ಲಿಗೆ ಆಗಮಿಸುತ್ತಾರೆ. ಶ್ರೀ ಸ್ವಾಮಿಯ ಹೂವಿನ ಪ್ರಸಾದದ ಅಪ್ಪಣೆ ಎಂದಿಗೂ ಸುಳ್ಳಾಗುವುದಿಲ್ಲ ಎಂಬುದು ಇಲ್ಲಿನ ಹಿರಿಯರ ಅನುಭವದ ಮಾತು.ಈಗಿರುವ ದೇವಾಲಯವನ್ನು 1976 ರಲ್ಲಿ ಜೀರ್ಣೋದ್ಧಾರಗೊಳಿಸಿದ್ದು,ವಸಂತಋತು ಚೈತ್ರಮಾಸ ಶುಕ್ಲಪಕ್ಷ ನವಮಿಯಂದು ಶ್ರೀಸೀತಾರಾಮಾಂಜನೇಯಸ್ವಾಮಿಯವರ ಬ್ರಹ್ಮ ರಥೋತ್ಸವನ್ನು ಪಂಚರಾತ್ರಾಗಮೊಕ್ತವಾಗಿ ಅಚರಿಸುತ್ತಾರೆ ಹಾಗೂ ಹನುಮಜಯಂತಿ ಸಂದರ್ಭದಲ್ಲಿ ವಿಶೇಷ ಉತ್ಸವಗಳನ್ನು ನೆಡೆಸುತ್ತಾರೆ.

ಈ ಗ್ರಾಮದಲ್ಲಿ ಒಟ್ಟು 11 ದೇವಾಲಯಗಳಿವೆ ಅದರಲ್ಲಿ ಪ್ರಮುಖವಾದ ದೇವಾಲಯಗಳೆಂದರೆ ಶ್ರೀಸೀತಾರಾಮಾಂಜನೇಯ ಹಾಗೂ ಶ್ರೀಲಕ್ಷೀವೆಂಕಟೇಶ್ವರ ದೇವಾಲಯಗಳು.

ಈ ಗ್ರಾಮದ ಪ್ರಮುಖ ಆಕರ್ಷಣೆಗಳೆಂದರೆ ಊರಿನಕೆರೆ ಹಾಗೂ ಕಲ್ಯಾಣಿ. 18ನೆಯ ಶತಮಾನದಲ್ಲಿ ಕಲ್ಯಾಣಿಯನ್ನು ಯಜಮಾನ ಗುರುಭಕ್ತ ತಿಮ್ಮೇಗೌಡರು ಗ್ರಾಮಕ್ಕೆ ಕೊಡುಗೆಯಾಗಿ ನೀಡಿದ್ದಾರೆ. ಕಲ್ಯಾಣಿಯ ಜಲವನ್ನು ಪೂಜಾ ಕೈಂಕರ್ಯಗಳಿಗೆ ಈಗಲೂ ಸಹ ಉಪಯೋಗಿಸುತ್ತಾರೆ.

ಈ ಗ್ರಾಮದ ಪ್ರಮುಖ ಮನೆತನವೆಂದರೆ ಹೆಬ್ಬಾಗಿಲುಮನೆ ತಿಮ್ಮೇಗೌಡರ ಮನೆತನ. ಏಕೆಂದರೆ, ತಿಮ್ಮೇಗೌಡರು ಗುರುಭಕ್ತರಾಗಿದ್ದು ತ್ರಿಕಾಲ ಶಿವಪೂಜೆಯನ್ನು ನೆಡೆಸುತ್ತಿದ್ದರು ಹಾಗೂ ಹಸಿದವರಿಗೆ/ಬಡವರಿಗೆ ಆಹಾರ,ಆಶ್ರಯ ನೀಡುತ್ತಿದ್ದರು.ಇವರ ಮಗನಾದ ಟಿ.ಎಚ್.ಶಿವನಂಜೇಗೌಡರು ಅಂದಿನ ಮೈಸೂರು ಸಂಸ್ಥಾನದ ಕಡೂರು ಜಿಲ್ಲೆಯ ಅಮುಲ್ದಾರರಾಗಿ ಮತ್ತು ಅಮೃತಪುರದ ಶಿರಸ್ತೇದಾರರಾಗಿ ಸೇವೆ ಸಲ್ಲಿಸಿದ್ದಾರೆ ಹಾಗು ರೈತರಿಗೆ ಜಮೀನನ್ನು ದಾನ ನೀಡುವ ಮೂಲಕ ಕೃಷಿ ಚಟುವಟಿಕೆಗಳಿಗೆ ಪ್ರೋತ್ಸಾಹ ನೀಡಿದ್ದಾರೆ. ಅಂತೆಯೇ ಶಿಕ್ಷಣಕ್ಕೂ ಸಹ ಉತ್ತೇಜನ ನೀಡಿದ್ದಾರೆ.

ಇಂದಿಗೂ ಕೂಡ ಇವರ ವಾಸ್ತುಗೃಹದಲ್ಲಿ ಕಾಣಬಹುದಾದ ಕೆಲಕುರುಹುಗಳೆಂದರೆ:-ಮನೆಯ ಒಳಗೆ ಇರುವಂತಹ ಬಾವಿ,18/19ನೆಯ ಶತಮಾನದಲ್ಲಿ ಉಪಯೋಗಿಸಿರುವ ವಸ್ತುಗಳು,ಹಿಂದಿನಕಾಲದ ಓಲೆಗರಿಗಳು,ಧಾರ್ಮಿಕ ಗ್ರಂಥಗಳು,ಪೂಜಾ ಸಾಮಗ್ರಿಗಳು ಇತ್ಯಾದಿ.....

ಈ ಗ್ರಾಮದಲ್ಲಿ ಪ್ರಮುಖವಾಗಿ ತೆಂಗು,ರಾಗಿ,ಜೋಳ,ಹೆಸರು,ಉದ್ದು,ಅವರೆ,ಹುರುಳಿ,ಎಳ್ಳು,ಸಾಮೆ ಇತ್ಯಾದಿ... ಬೆಳೆಗಳನ್ನು ಬೆಳೆಯುತ್ತಾರೆ.

ವರ್ಷದಲ್ಲಿ ಯಾವ ಬೆಳೆ ಹೆಚ್ಚು ಫಲ ನೀಡುವುದು ಎಂಬುದನ್ನು ತಿಳಿಯಲು ಜನರು ಕಾರಹುಣ್ಣಿಮೆಯ ಸಂದರ್ಭದಲ್ಲಿ ಕಾರಹಬ್ಬವನ್ನು ಆಚರಿಸುತ್ತಾರೆ. ಈ ಹಬ್ಬವನ್ನು ಸಾಂಪ್ರದಾಯಕವಾಗಿ ತಿಮ್ಮೇಗೌಡರ ವಂಶಸ್ಥರು ತಲಾ-ತಲಾಂತರದಿಂದ ನೆಡೆಸಿಕೊಂಡು ಬರುತ್ತಿದ್ದಾರೆ.

ಈ ಸ್ಥಳವು ಬೆಂಗಳೂರಿನಿಂದ 220 ಕಿ.ಮೀ ದೂರವಿದ್ದು ಬಿ.ಎಚ್.ರಸ್ತೆಯ ಮೂಲಕ ಬಾಣಾವಾರಕ್ಕೆ ಬಂದು20 ಕಿ.ಮೀ ಹುಳಿಯಾರು ರಸ್ತೆಯಲ್ಲಿ ಚಲಿಸಿ ಎಡಭಾಗಕ್ಕೆ ಗಿರಿಬೊಮ್ಮನಹಳ್ಳಿಯ ಮಾರ್ಗವಾಗಿ3 ಕಿ.ಮೀ ಚಲಿಸಿದರೆ ಸಿಗುವುದು ಮುತ್ತಾಣೆಗೆರೆ.

ವರ್ಗ:ಚಿಕ್ಕಮಗಳೂರು ಜಿಲ್ಲೆ
ಭೀಮನ ಅಮಾವಾಸ್ಯೆ

**ಭೀಮನ ಅಮಾವಾಸ್ಯೆ** ಹಿಂದೂ ಧರ್ಮದ ಆಚರಣೆಯಾಗಿದ್ದು ಇದನ್ನು ದಕ್ಷಿಣ ಭಾರತದಲ್ಲಿ ಹೆಚ್ಚಾಗಿ ಕರ್ನಾಟಕ, ಆಂಧ್ರ ಪ್ರದೇಶ ಮತ್ತು ತಮಿಳುನಾಡು ಭಾಗಗಳಲ್ಲಿ ಆಚರಿಸುತ್ತಾರೆ. ಇದನ್ನು *ಆಷಾಢ* ತಿಂಗಳ ಅಮಾವಾಸ್ಯೆ ದಿನದಂದು ಆಚರಿಸಲಾಗುತ್ತದೆ.

## ಮಹತ್ವ 
ಈ ಅಮಾವಾಸ್ಯೆಯು ಹೊಂದಿರುವ ಹದಿನೈದು ದಿನಗಳನ್ನು ಹಿಂದೂಗಳು ಮಂಗಳಕರವೆಂದು ಪರಿಗಣಿಸುತ್ತಾರೆ. ಈ ಅವಧಿಯಲ್ಲಿ, ಅವರು ಮಾಡುವ ಅರ್ಪಣೆಗಳು ಅವರು ತಮ್ಮ ಪೂರ್ವಜರನ್ನು ತಲುಪುತ್ತವೆ ಎಂದು ನಂಬುತ್ತಾರೆ. 

ಆಚರಣೆಯು ಪ್ರಾಥಮಿಕವಾಗಿ ಭೀಮ, ಮಹಾಭಾರತದ ಐದು ಪ್ರಮುಖ ಪಾತ್ರಗಳಲ್ಲಿ ಒಂದಾಗಿದೆ. ಭೀಮನ ಅಮಾವಾಸ್ಯೆಯನ್ನು ಭೀಮನ ಜನ್ಮದಿನವೆಂದು ಪರಿಗಣಿಸಲಾಗುತ್ತದೆ. ಹಾಗೆಯೇ ಅವನು ದುಷ್ಟನಾದ ಬಕಾಸುರನನ್ನು ಸಂಹರಿಸಿದ ದಿನ, ಆ ಮೂಲಕ ಅವನು ಬ್ರಾಹ್ಮಣರ ಸೈನ್ಯವನ್ನು ರಾಕ್ಷಸರು ತಿನ್ನದಂತೆ ರಕ್ಷಿಸುತ್ತಾನೆ.

ಕರ್ನಾಟಕದಲ್ಲಿ ಆಷಾಢದ ಕೊನೆಯ ಅಮಾವಾಸ್ಯೆ ದಿನವನ್ನು ಭೀಮನ ಅಮಾವಾಸ್ಯೆ ಎಂದು ಗುರುತಿಸಲಾಗುತ್ತದೆ. ಆ ದಿನವನ್ನು ಜ್ಯೋತಿರ್ಭೀಮೇಶ್ವರ ಅಮಾವಾಸ್ಯೆ ಎಂದು ಕರೆಯುತ್ತಾರೆ. ಈ ದಿನದಂದು ಪಾರ್ವತಿಯ ಮೇಲಿನ ಭಕ್ತಿಯಿಂದ ಪ್ರಭಾವಿತನಾದ ಶಿವನು ಅವಳನ್ನು ತನ್ನ ಹೆಂಡತಿಯಾಗಿ ಸ್ವೀಕರಿಸಿದನು ಎಂದು ಈ ಪ್ರದೇಶದ ಶೈವರು ನಂಬುತ್ತಾರೆ. ಮಹಿಳೆಯರು ಈ ದಿನದಂದು ವ್ರತವನ್ನು ಮಾಡಿ, ಆ ಮೂಲಕ ಆಹಾರವನ್ನು ಸೇವಿಸುವುದನ್ನು ತ್ಯಜಿಸಿ, ಶಿವ, ಪಾರ್ವತಿಯನ್ನು ಪ್ರಾರ್ಥಿಸಿದರೆ ಅವಿವಾಹಿತ ಮಹಿಳೆಯರಿಗೆ ಸದ್ಗುಣಶೀಲ ಪತಿಯನ್ನು ಮತ್ತು ವಿವಾಹಿತ ಮಹಿಳೆಯರು ತಮ್ಮ ಗಂಡನಿಗೆ ದೀರ್ಘಾಯುಷ್ಯ, ಯಶಸ್ಸು ಮತ್ತು ಸಂತೋಷ ಸಿಗುತ್ತದೆ ಎಂದು ನಂಬಲಾಗಿದೆ. ಸಹೋದರಿಯರು ತಮ್ಮ ಸಹೋದರರ ಯೋಗಕ್ಷೇಮಕ್ಕಾಗಿ ಪ್ರಾರ್ಥಿಸುತ್ತಾರೆ. ಶಿವ ಮತ್ತು ಪಾರ್ವತಿಯ ಮೂರ್ತಿಗಳನ್ನು ಕೆಂಪು ಮಣ್ಣಿನ ಮಣ್ಣಿನಿಂದ ತಯಾರಿಸಲಾಗುತ್ತದೆ. ಮತ್ತು ಅದನ್ನು ಒಣಗಿಸಿ, ಬೂದಿ ಮತ್ತು ಸಿಂಧೂರದಿಂದ ಅಲಂಕರಿಸಲಾಗುತ್ತದೆ. ಅವುಗಳನ್ನು ಕೆಲವೊಮ್ಮೆ ಪಂಚಲೋಹದಿಂದ ತಯಾರಿಸಲಾಗುತ್ತದೆ. (ಐದು ವಸ್ತುಗಳು - ಚಿನ್ನ, ಬೆಳ್ಳಿ, ತಾಮ್ರ, ಕಂಚು ಮತ್ತು ಸತು)

## ಉಲ್ಲೇಖಗಳು
ವರ್ಗ:ಹಬ್ಬಗಳು
ವರ್ಗ:ಪ್ರಮುಖ ದಿನಗಳು
ವರ್ಗ:ಹಿಂದೂ ಧರ್ಮದ ಹಬ್ಬಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಉಷ್ಣವಿದ್ಯುತ್ ವಸ್ತುಗಳು

**ಉಷ್ಣವಿದ್ಯುತ್ ವಸ್ತುಗಳು** ಪ್ರಬಲವಾದ ಅಥವಾ ಅನುಕೂಲಕರ ರೂಪದಲ್ಲಿ ಉಷ್ಣವಿದ್ಯುತ್ ಪರಿಣಾಮವನ್ನು ಪ್ರದರ್ಶಿಸುತ್ತವೆ. ಉಷ್ಣವಿದ್ಯುತ್ ಪರಿಣಾಮವೆಂದರೆ ಉಷ್ಣಾಂಶದ ವ್ಯತ್ಯಾಸವು ವಿದ್ಯುದ್ವಿಭವವನ್ನು ಉಂಟುಮಾಡುವ ಅಥವಾ ವಿದ್ಯುತ್ ಪ್ರವಾಹವು ಉಷ್ಣಾಂಶದ ವ್ಯತ್ಯಾಸವನ್ನು ಸೃಷ್ಟಿಸುವ ವಿದ್ಯಮಾನ.

**ಉಷ್ಣ ವಿದ್ಯುತ್ತು** ಎಂದರೆ ಲೋಹತಂತಿಯೊಂದರ ತುದಿಗಳನ್ನು ಭಿನ್ನ ಲೋಹದ ಇನ್ನೊಂದು ತಂತಿಯ ತುದಿಗಳಿಗೆ ಬೆಸುಗೆ ಹಾಕಿ ಜೋಡಿಸಿದ ಸಂಧಿಗಳನ್ನು ಭಿನ್ನ ತಾಪಗಳಲ್ಲಿ ಇರಿಸಿದಾಗ ಈ ಸಂವೃತ ಮಂಡಲದಲ್ಲಿ ವಿದ್ಯುಚ್ಚಾಲಕ ಬಲ ಉಂಟಾಗಿ ಹರಿಯುವ ವಿದ್ಯುತ್ತು (ಥರ್ಮೊಎಲೆಕ್ಟ್ರಿಸಿಟಿ). ವಿಭಿನ್ನ ಲೋಹಗಳ ಪರಮಾಣುಗಳ ನ್ಯೂಕ್ಲಿಯಸ್-ಎಲೆಕ್ಟ್ರಾನ್ ಬಂಧನಬಲಗಳು ವಿಭಿನ್ನವಾಗಿರುತ್ತವೆ. ಎರಡು ಭಿನ್ನಲೋಹಗಳು ಪರಸ್ಪರ ಸ್ಪರ್ಶಿಸಿದಾಗ ಎಲೆಕ್ಟ್ರಾನುಗಳು ಸಾಪೇಕ್ಷವಾಗಿ ಬಂಧನಬಲ ಕಡಿಮೆ ಇರುವ ಲೋಹದಿಂದ ಇನ್ನೊಂದಕ್ಕೆ ಹರಿಯುತ್ತವೆ. ತತ್ಪರಿಣಾಮವಾಗಿ ಸ್ಪರ್ಶಬಿಂದುವಿನಲ್ಲಿ ಅಥವಾ ಸಂಧಿಯಲ್ಲಿ ವಿಭವಾಂತರ ಉಂಟಾಗುತ್ತದೆ. ಎರಡು ವಿಭಿನ್ನ ಲೋಹತಂತಿಗಳಿದ ರಚಿತವಾದ ಸಂವೃತ ಮಂಡಲದಲ್ಲಿ ಎರಡು ಸಂಧಿಗಳಿರುತ್ತವೆ. ಇವೆರಡರ ತಾಪಗಳು ಸಮವಿದ್ದಾಗ ಉತ್ಪತ್ತಿಯಾಗುವ ವಿಭವಾಂತರಗಳು ಸಮ ಮತ್ತು ವಿರುದ್ಧವಾಗಿದ್ದು ವಿದ್ಯುಚ್ಚಾಲಕ ಬಲ ಸೊನ್ನೆಯಾಗುತ್ತದೆ. ಸಂಧಿಗಳ ತಾಪಗಳು ಅಸಮವಾಗಿದ್ದರೆ ಅದು ಸೊನ್ನೆಯಾಗುವುದಿಲ್ಲ. ಎಂದೇ, ವಿದ್ಯುತ್ಪ್ರವಾಹ ಉಂಟಾಗುತ್ತದೆ. ರಷ್ಯನ್-ಜರ್ಮನ್ ಭೌತವಿಜ್ಞಾನಿ ತಾಮಸ್ ಯೋಹಾನ್ ಸೀಬೆಕ್ (1770-1831) ಈ ವಿದ್ಯಮಾನವನ್ನು ಆವಿಷ್ಕರಿಸಿದ್ದರಿಂದ (1821) ಇದಕ್ಕೆ **ಸೀಬೆಕ್ ಪರಿಣಾಮ** ಎಂಬ ಹೆಸರುಂಟು.

ಭಿನ್ನಲೋಹಗಳ ಸಂಧಿ ಮೂಲಕ ವಿದ್ಯುತ್ತನ್ನು ಹರಿಸಿದರೆ ಅಲ್ಲಿ ಉಷ್ಣದ ಹೀರಿಕೆ ಅಥವಾ ಬಿಡುಗಡೆ ಆಗುತ್ತದೆ. ಇದರಿಂದ ತಾಪವ್ಯತ್ಯಾಸ ಉಂಟಾಗುವುದು. ಫ್ರೆಂಚ್ ರಸಾಯನವಿಜ್ಞಾನಿ ಜೀನ್ ಚಾರ್ಲ್ಸ್ ಪೆಲ್ಟಿಯರ್ (1785-1845) ಆವಿಷ್ಕರಿಸಿದ (1834) ಈ ವಿದ್ಯಮಾನವೇ **ಪೆಲ್ಟಿಯರ್ ಪರಿಣಾಮ**. ಶೀತಲೀಕರಣದಲ್ಲಿ ಇದರ ಅನ್ವಯವಿದೆ.

## ಉಲ್ಲೇಖಗಳು 
## ಹೊರಗಿನ ಕೊಂಡಿಗಳು 
* TE Modules Application Tips and Hints 
* The Seebeck Coefficient
* Materials for Thermoelectric Devices (4th chapter of Martin Wagner dissertation)
* New material breaks world record for turning heat into electricity

ವರ್ಗ:ಉಷ್ಣಗತಿವಿಜ್ಞಾನ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜೈವಿಕ ವಿದ್ಯುತ್ತು

**ಜೈವಿಕ ವಿದ್ಯುತ್ತು** ಎಂದರೆ ಜೈವಿಕಕೋಶಗಳಲ್ಲಿರುವ ಸ್ಥಾಯೀ ವೋಲ್ಟೇಜ್ ಮತ್ತು ಊತಕಗಳಲ್ಲಿ ಹರಿಯುವ ವಿದ್ಯುತ್ತು (ಬಯೊಎಲೆಕ್ಟ್ರಿಸಿಟಿ). ಉಪಾಪಚಯ ಶಕ್ತಿಯ ಶೇಖರಣೆಗೆ, ಕೆಲಸ ಮಾಡಲು, ಆಂತರಿಕ ಬದಲಾವಣೆಗಳನ್ನು ಉದ್ದೀಪಿಸಲು, ಸಂಜ್ಞೆಗಳನ್ನು ರವಾನಿಸಲು ಇದರ ಬಳಕೆ. ಅನೇಕ ಜೀವಿಗಳು ಸ್ವರಕ್ಷಣೆಗೂ ಈ ವಿದ್ಯುತ್ತನ್ನು ಬಳಸುತ್ತವೆ. ಉದಾ: ಸಾವಿರ ವೋಲ್ಟ್‌ನಷ್ಟು ಅಧಿಕ ವೋಲ್ಟೇಜಿನ ವಿದ್ಯುತ್ತನ್ನು ವಿದ್ಯುತ್ ಈಲ್ ಉತ್ಪಾದಿಸಬಲ್ಲುದು.

ಎಲ್ಲ ಬಗೆಯ ಜೀವಕೋಶಗಳು ಮತ್ತು ಊತಕಗಳು ವಿದ್ಯುತ್‍ರೀತ್ಯ ಸಂಪರ್ಕಿಸಲು ಅಯಾನು ಪ್ರವಾಹಗಳನ್ನು ಬಳಸುತ್ತವೆ. ಜೈವಿಕ ವಿದ್ಯುತ್ತಿನಲ್ಲಿ ಅಯಾನು (ಆವಿಷ್ಟ ಪರಮಾಣು) ಆವೇಶದ ವಾಹಕವಾಗಿರುತ್ತದೆ. ನಿವ್ವಳ ಅಯಾನು ಪ್ರವಾಹ ಸಂಭವಿಸಿದಾಗ ವಿದ್ಯುತ್ ಪ್ರವಾಹ ಮತ್ತು ಕ್ಷೇತ್ರದ ಸೃಷ್ಟಿಯಾಗುತ್ತದೆ. ಅಂತರ್ವರ್ಧಕ ವಿದ್ಯುತ್ ಪ್ರವಾಹಗಳು ಹಾಗೂ ಕ್ಷೇತ್ರಗಳು, ಅಯಾನು ಪ್ರವಾಹಗಳು, ಮತ್ತು ಊತಕಗಳ ಅಡ್ಡಡ್ಡಲಾಗಿ ಇರುವ ವಿರಾಮ ವಿಭವದಲ್ಲಿನ ವ್ಯತ್ಯಾಸಗಳು ಸಂಜ್ಞಾ ವ್ಯವಸ್ಥೆಯನ್ನು ರೂಪಿಸುತ್ತವೆ.

## ಉಲ್ಲೇಖಗಳು 
ವರ್ಗ:ಜೀವಭೌತಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ವಿದ್ಯುದ್ದೀಪ್ತಿ

**ವಿದ್ಯುದ್ದೀಪ್ತಿ** ಎಂದರೆ ಬೆಳಕಾಗಿ ವಿದ್ಯುಚ್ಛಕ್ತಿಯ ಅನುಷ್ಣೀಯ (ನಾನ್‌ಥರ್ಮಲ್) ಪರಿವರ್ತನೆ (ಎಲೆಕ್ಟ್ರೊಲ್ಯುಮಿನಿಸೆನ್ಸ್). ವಿದ್ಯುತ್ ಕ್ಷೇತ್ರವನ್ನು ಕೆಲವು ವಸ್ತುಗಳ ಮೇಲೆ ಪ್ರಯೋಗಿಸಿದಾಗ ಅದರ ವಹನ ಎಲೆಕ್ಟ್ರಾನುಗಳು ಸಾಕಷ್ಟು ಶಕ್ತಿ ಗಳಿಸಿ ಚಲಿಸುತ್ತ ಇತರ ಪರಮಾಣುಗಳಿಗೆ ಡಿಕ್ಕಿ ಹೊಡೆಯಬಹುದು. ಇದರಿಂದ ಉದ್ರೇಕಗೊಂಡ ಪರಮಾಣುಗಳು ತಮ್ಮ ಸಾಮಾನ್ಯ ಸ್ಥಿತಿಗೆ ಮರಳುವಾಗ ಫೋಟಾನುಗಳನ್ನು ಸೂಸುತ್ತವೆ. ಇದು ವಿದ್ಯುದ್ದೀಪ್ತಿ. ಎಲ್‌ಇಡಿ (ಲೈಟ್ ಎಮಿಟಿಂಗ್ ಡಯೋಡ್, ದ್ಯುತಿ ಉತ್ಸರ್ಜಕ ಡಯೋಡ್) ಎಂಬ ರೂಢನಾಮವುಳ್ಳ ಡಯೋಡುಗಳು ಸೂಸುವ ಬೆಳಕು ಇಂಥದ್ದು. ಇದರ ‘ಪಿಎನ್’ ಸಂಧಿಯಲ್ಲಿ ಎಲೆಕ್ಟ್ರಾನ್-ರಂಧ್ರ ಪುನಸ್ಸಂಯೋಗದಿಂದ ಫೋಟಾನ್ ಉತ್ಸರ್ಜನೆಯಾಗುತ್ತದೆ. ವಿದ್ಯುದ್ದೀಪ್ತಿ ಸಾಮಾನ್ಯವಾಗಿ ಅರೆವಾಹಕದಲ್ಲಿ ಸಂಭವಿಸುತ್ತದೆ.

## ಹೊರಗಿನ ಕೊಂಡಿಗಳು 
* Overview of electroluminescent display technology, and thediscovery of electroluminescence 
* Chrysler Corporation press release introducing Panelescent (EL) Lighting on 
* 8 September, 1959. 

ವರ್ಗ:ಭೌತಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಉಷ್ಣಾಯಾನ್ ಉತ್ಸರ್ಜನೆ

**ಉಷ್ಣಾಯಾನ್ ಉತ್ಸರ್ಜನೆ** ಎಂದರೆ ಲೋಹವನ್ನು ಕಾಸಿದಾಗ ಉಂಟಾಗುವ ಎಲೆಕ್ಟ್ರಾನುಗಳ ಉತ್ಸರ್ಜನೆ (ಥರ್ಮಯಾನಿಕ್ ಎಮಿಶನ್). ಲೋಹವನ್ನು ಕಾಸಿದಾಗ ಆಂಶಿಕವಾಗಿ ತುಂಬಿರುವ ಶಕ್ತಿಪಟ್ಟೆಗಳಲ್ಲಿರುವ ಎಲೆಕ್ಟ್ರಾನುಗಳು ಶಕ್ತಿ ಪಡೆದು ಹೆಚ್ಚು ವೇಗವಾಗಿ ಚಲಿಸತೊಡಗುತ್ತವೆ. ಸಾಕಷ್ಟು ಶಕ್ತಿ ಪಡೆದೊಡನೆ ಲೋಹದಿಂದ ಅವುಗಳ ಉತ್ಸರ್ಜನೆಯಾಗುತ್ತದೆ. ಈ ಉತ್ಸರ್ಜಿತ ಎಲೆಕ್ಟ್ರಾನುಗಳಿಂದ ಉಂಟಾಗುವುದೇ ಉಷ್ಣಾಯಾನ್ (ಥರ್ಮಯಾನಿಕ್) ವಿದ್ಯುತ್ಪ್ರವಾಹ. ತಾಪದೊಂದಿಗೆ ಈ ವಿದ್ಯುತ್ಪ್ರವಾಹ ಸಾಂದ್ರತೆ ಹೇಗೆ ಬದಲಾಗುವುದೆಂಬುದನ್ನು ನೊಬೆಲ್ ಪುರಸ್ಕೃತ ಬ್ರಿಟಿಷ್ ಭೌತವಿಜ್ಞಾನಿ ಓವೆನ್ ವಿಲ್ಯಾನ್ಸ್ ರಿಚರ್ಡ್ಸನ್ (1879-1959) ಆವಿಷ್ಕರಿಸಿದ ಸೂತ್ರ ವಿವರಿಸುತ್ತದೆ.

ಈ ವಿದ್ಯಮಾನವನ್ನು ಮೊದಲು ಎಡ್ಮಂಡ್ ಬೆಕ್ವೆರೆಲ್ ೧೮೫೩ರಲ್ಲಿ ವರದಿ ಮಾಡಿದನು. ಇದನ್ನು ೧೮೭೩ರಲ್ಲಿ ಬ್ರಿಟನ್‍ನಲ್ಲಿ ಫ್ರೆಡರಿಕ್ ಗುಥ್ರಿ ಮರುಶೋಧಿಸಿದನು.

## ಉಲ್ಲೇಖಗಳು 
ವರ್ಗ:ಭೌತಶಾಸ್ತ್ರ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಅಂತರಪಟ (ಧಾರಾವಾಹಿ)

***ಅಂತರಪಟವು*** ಭಾರತೀಯ ಕನ್ನಡ ಭಾಷೆಯ ದೈನಂದಿನ  ದೂರದರ್ಶನ ಧಾರಾವಾಹಿಯಾಗಿದ್ದು , ಇದು ೨೪ ಏಪ್ರಿಲ್ ೨೦೨೩ ರಂದು ಕಲರ್ಸ್ ಕನ್ನಡದಲ್ಲಿ ಪ್ರಥಮ ಪ್ರದರ್ಶನಗೊಂಡಿತು . ಮುಖ್ಯ ಭೂಮಿಕೆಯಲ್ಲಿ ತನ್ವಿ ಬಾಲಾರಾಜ್ ಮತ್ತು ಚಂದನ್ ಗೌಡ ನಟಿಸಿದ್ದಾರೆ .

## ಕಥಾವಸ್ತು 
ಕಥಾ ನಾಯಕಿ ಆರಾಧನಾ ಬಡ ಕುಟುಂಬಕ್ಕೆ ಸೇರಿದ ಅತ್ಯಂತ ಸರಳ ವ್ಯಕ್ತಿತ್ವದ ಹುಡುಗಿಯಾಗಿದ್ದಾಳೆ. ಜೀವನದಲ್ಲಿ ಎಷ್ಟೇ ಕಷ್ಟವಿದ್ದರೂ ತನ್ನ ಸಂಸಾರವನ್ನು ಸುಖವಾಗಿಡಲು ಅರೆಕಾಲಿಕ ಉದ್ಯೋಗದ ಕನಸು ಕಾಣುತ್ತಾಳೆ. ಅವಳು ತನ್ನ ಕುಡುಕ ಮಲ ತಂದೆ ಮಹೇಶ್ ಮತ್ತು ಅವಳ  ತಾಯಿ ರೇವತಿ ಜೊತೆ ವಾಸ ಮಾಡುತ್ತ ಇರುತ್ತಾಳೆ. ಬೇಜವಬ್ದಾರಿ ಹುಡುಗ ಸುಶಾಂತ್‌ನನ್ನು ಅವನ ತಂದೆ ಮನೆಯಿಂದ ಹೊರಹಾಕುತ್ತಾನೆ. ತಂದೆಯ ಆಸ್ತಿಯನ್ನು ಆನಂದಿಸುವ ಬದಲು ಸ್ವತಃ ಕೆಲಸ ಮಾಡಿ ಹಣ ಸಂಪಾದಿಸುವಂತೆ ಹೇಳುತ್ತಾನೆ..

ಸುಶಾಂತ್ ಆರಾಧನಾಳನ್ನು ಭೇಟಿಯಾಗುತ್ತಾನೆ. ಅವಳಿಗೆ ಕೆಲಸ ಹುಡುಕಲು ಸಹಾಯ ಮಾಡಲು ಪ್ರಯತ್ನಿಸುತ್ತಾನೆ. ಆರಾಧನಾಳ ಮದುವೆಯನ್ನು ಸುಶಾಂತ್ ಕಳ್ಳನೆಂದು ತಿಳಿದ ಒಬ್ಬ ಕುಡುಕನೊಂದಿಗೆ ಅವಳ ತಂದೆ ಏರ್ಪಡಿಸುತ್ತಾನೆ. ಆರಾಧನಾ ಮದುವೆಯಿಂದ ತಪ್ಪಿಸಿಕೊಳ್ಳಲು ಬಯಸುತ್ತಾಳೆ, ಆದರೆ ಅವಳು ಸಿಕ್ಕಿಬಿದ್ದಿದ್ದಾಳೆ. ಜ್ಯೋತಿಷಿಯೊಬ್ಬರು ಮದುವೆಯನ್ನು ಮುಂದುವರಿಸಲು ಸಲಹೆ ನೀಡುತ್ತಾರೆ. ಮದುವೆಯ ಮಂಟಪದಲ್ಲಿ, ಆರಾಧನಾ ಮತ್ತು ಸುಶಾಂತ್ ಅವರ ಜೀವನವನ್ನು *ಅಂತರಪಟವು* ಹೇಗೆ ಬದಲಾಯಿಸುತ್ತದೆ ಎಂಬುದು ಕಥಾ ಹಂದರ ಆಗಿದೆ.

## ಪಾತ್ರವರ್ಗ 
#### ಮುಖ್ಯ ಪಾತ್ರಗಳು
* ತನ್ವಿ ಬಾಲರಾಜ್: ಕಥಾ ನಾಯಕಿ ಆರಾಧನಾಳಾಗಿ, ಸುಶಾಂತ್ ಹೆಂಡಿತಿಯಾಗಿ. ರೇವತಿ ಸ್ವಂತ ಮಗಳು ಮತ್ತು ಮಹೇಶ್ ಮಲ ಮಗಳಾಗಿ.
* ಚಂದನ್ ಗೌಡ: ಕಥಾ ನಾಯಕ ಸುಶಾಂತ್  ಆಗಿ, ಆರಾಧನಾಳ ಗಂಡನಾಗಿ.

#### ಪೋಷಕ ಪಾತ್ರಗಳಲ್ಲಿ
* ಮಂಜು ಪಾವಗಡ : ಮಹೇಶ್‌ನಾಗಿ, ಆರಾಧನಾಳ ಮಲ ತಂದೆಯಾಗಿ 
* ಜ್ಯೋತಿ ಕಿರಣ್: ರೇವತಿಯಾಗಿ,  ಆರಾಧನಾಳ ತಾಯಿಯಾಗಿ
* ಪ್ರತಿಮಾ: ಸಿರಿ ಪಾತ್ರದಲ್ಲಿ. ರೇವತಿ ಹಾಗೂ ಮಹೇಶ್‌ನ ಸ್ವಂತ ಮಗಳಾಗಿ. ಆರಾಧನಾಳಾ ಮಲ ತಂಗಿಯಾಗಿ.
* ಶರ್ಮಿಳಾ ಚಂದ್ರಶೇಖರ್: ಅಮಲಾ ಪಾತ್ರದಲ್ಲಿ.  ಸುಶಾಂತ್  ಅಕ್ಕನಾಗಿ
*ವಿಠ್ಠಲ್ ಕಾಮತ್ : ಸಂದೀಪ್ ಪಾತ್ರದಲ್ಲಿ. ಅಮಲಾ  ಪತಿಯಾಗಿ. 
##### ವಿಶೇಷ ಪಾತ್ರದಲ್ಲಿ
*ಕಾರ್ತಿಕ್ ಮಹೇಶ್: ರವಿ ಪಾತ್ರದಲ್ಲಿ, ಆರಾಧನಾ ಸ್ನೇಹಿತನಾಗಿ.
* ದೀಪಿಕಾ ದಾಸ್: ಸಮೀರಾ ಪಾತ್ರದಲ್ಲಿ. ಪ್ರತಿಷ್ಠಿತ ವೆಡ್ಡಿಂಗ್ ಪ್ಲಾನಿಂಗ್ ಕಂಪೆನಿಯ ಬಾಸ್ ಪಾತ್ರದಲ್ಲಿ.

## ನಿರ್ಮಾಣ 
ಈ ಕಾರ್ಯಕ್ರಮವು ಕಲರ್ಸ್ ಕನ್ನಡದಲ್ಲಿ ಸ್ವಪ್ನಾ ಕೃಷ್ಣ ಅವರ ಮೊದಲ ನಿರ್ಮಾಣವಗಿದೆ. ಮೊದಲ ಪ್ರೋಮೋವನ್ನು 14 ಜನವರಿ 2023 ರಂದು ಪ್ರಸಾರ ಮಾಡಲಾಯಿತು.  24 ಏಪ್ರಿಲ್ 2023 ರಿಂದ ರಾತ್ರಿ 8:30ಗೆ ಕಲರ್ಸ್ ಕನ್ನಡದಲ್ಲಿ ಪ್ರಸಾರ ಪ್ರಾರಂಭ ಮಾಡಿತು .

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
* *Antarapata* at Voot

ವರ್ಗ:ಕಲರ್ಸ್ ಕನ್ನಡದ ಧಾರಾವಾಹಿ
ವರ್ಗ:ಕನ್ನಡ ಧಾರಾವಾಹಿ
ವೋಲ್ಟ್ಮೀಟರ್

thumb|ಸದೃಶಿ ವೋಲ್ಟ್‌ಮೀಟರ್
**ವೋಲ್ಟ್‌ಮೀಟರ್** ಎಂದರೆ ವಿಭವಾಂತರ ಅಥವಾ ವೋಲ್ಟೇಜ್ ಅಳೆಯಲು ಸಾಮಾನ್ಯವಾಗಿ ಬಳಸುವ ಸಾಧನ. ಸುರುಳಿಯೊಂದಿಗೆ ಶ್ರೇಣಿ ಜೋಡಣೆಯಲ್ಲಿ ಉಚ್ಚರೋಧವುಳ್ಳ ಗ್ಯಾಲ್ವನೊಮೀಟರ್ ಇದು. ವೋಲ್ಟೇಜನ್ನು ಅಳೆಯಲು ತಕ್ಕುದಾದ ರೀತಿಯಲ್ಲಿ ಕ್ರಮಾಂಕಿಸಿದ ಮಾನಕ (ಸ್ಕೇಲ್) ಇರುತ್ತದೆ. ವಿದ್ಯುನ್ಮಂಡಲದ ಎರಡು ಬಿಂದುಗಳಿಗೆ ಇದನ್ನು ಜೋಡಿಸಿದಾಗ ಅವುಗಳ ನಡುವಿನ ವಿಭವಾಂತರಕ್ಕೆ ಅನುಪಾತೀಯವಾದ ಅಲ್ಪ ಪ್ರಮಾಣದ ವಿದ್ಯುತ್ತು ಸುರುಳಿಯಲ್ಲಿ ಪ್ರವಹಿಸುತ್ತದೆ. ಅಳೆಯಬಹುದಾದ ವೋಲ್ಟೇಜಿನ ಗರಿಷ್ಠ ಮೌಲ್ಯ ಶ್ರೇಣಿಜೋಡಣೆಯಲ್ಲಿರುವ ರೋಧದ ಮೌಲ್ಯವನ್ನು ಅವಲಂಬಿಸಿದೆ. ವೋಲ್ಟೇಜಿನ ಪ್ರಮಾಣ, ಅಳತೆಯ ಅಪೇಕ್ಷಿತ ನಿಖರತೆ ಹಾಗೂ ವಿದ್ಯುತ್ಪ್ರವಾಹದ ಸ್ವರೂಪ (ಅರ್ಥಾತ್, ನೇರ ಅಥವಾ ಪರ್ಯಾಯಕ) ಇವನ್ನು ಆಧರಿಸಿ ವೋಲ್ಟ್‌ಮೀಟರ್ ರಚನೆಯಲ್ಲಿ ಯುಕ್ತ ಮಾರ್ಪಾಡು ಮಾಡುವುದುಂಟು. ಅತ್ಯಲ್ಪ ಪ್ರಮಾಣದ ವೋಲ್ಟೇಜುಗಳನ್ನು ಅಳೆಯಲೋಸುಗ ನಿರ್ವಾತ ನಳಿಕೆ (ವ್ಯಾಕ್ಯುಮ್ ಟ್ಯೂಬ್), ಟ್ರಾನ್ಸಿಸ್ಟರ್ ಹಾಗೂ ಎಲೆಕ್ಟ್ರಾನಿಕ್ ಮಂಡಲಗಳ ಬಳಕೆ ಇರುವ ವೋಲ್ಟ್‌ಮೀಟರುಗಳಿವೆ. ಕ್ಯಾಥೋಡ್ ಕಿರಣ ದೋಲದರ್ಶಕದ (ಆಸಿಲೊಸ್ಕೋಪ್) ನೆರವಿನಿಂದಲೂ ವೋಲ್ಟೇಜ್ ಅಳೆಯಲು ಸಾಧ್ಯ. ವೋಲ್ಟೇಜ್, ರೋಧ ಹಾಗೂ ನೇರ ವಿದ್ಯುತ್ಪ್ರವಾಹಗಳನ್ನು ನಿಖರವಾಗಿ ಅಳೆಯಲು ಪ್ರಯೋಗಾಲಯಗಳಲ್ಲಿ ವಿಭವಮಾಪಕದ (ಪೊಟೆನ್ಶಿಯೊ ಮೀಟರ್) ಬಳಕೆ ಇದೆ.

## ಹೊರಗಿನ ಕೊಂಡಿಗಳು 
* *DC Metering Circuits* chapter from *Lessons In Electric Circuits Vol 1 DC* free ebook and *Lessons In Electric Circuits* series.

ವರ್ಗ:ಅಳೆಯುವ ಸಾಧನಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಬಿಗ್ ಬಾಸ್ ಕನ್ನಡ (ಸೀಸನ್ 7)

ಭಾರತೀಯ ರಿಯಾಲಿಟಿ ದೂರದರ್ಶನ ಸರಣಿ *ಬಿಗ್ ಬಾಸ್* ಕನ್ನಡ  ಆವೃತ್ತಿಯ ಏಳನೇ ಸೀಸನ್ 13 ಅಕ್ಟೋಬರ್ 2019 ರಂದು ಪ್ರಥಮ ಪ್ರಸಾರವಾಯಿತು. ಈ  ಬಾರಿಯೂ ಕಾರ್ಯಕ್ರಮದ ನಿರೂಪಕರಾಗಿ ಸುದೀಪ್ ಮರಳಿದರು.

ವೀಕ್ಷಕರು ನೀಡಿದ ಮತಗಳ ಆಧಾರದ ಮೇಲೆ ಶೈನ್ ಶೆಟ್ಟಿ ಈ ಜನಪ್ರಿಯ ಪ್ರದರ್ಶನದಲ್ಲಿ ವಿಜಯಿಯಾದರು. ವಿಜೇತರಿಗೆ **ಬಿಗ್ ಬಾಸ್ ಕನ್ನಡ** ಇತಿಹಾಸದಲ್ಲಿ ಮೊದಲ ಬಾರಿಗೆ ಟಾಟಾ ಆಲ್ಟ್ರೊಜ್ ಕಾರನ್ನು ಹೊಂದಿರುವ ಇತರ ವಿವಿಧ ಪ್ರಾಯೋಜಕರಿಂದ 50 ಲಕ್ಷ ನಗದು ಬಹುಮಾನ ಮತ್ತು ಹೆಚ್ಚುವರಿ 11 ಲಕ್ಷ ರೂ ನೀಡಲಾಗಿತ್ತು.

ಸೀಸನ್ 9ರಲ್ಲಿ  ದೀಪಿಕಾ ದಾಸ್  ಸ್ಪರ್ಧಿಯಾಗಿ ಮರಳಿದರು.

## ನಿರ್ಮಾಣ 
ಬಿಗ್ ಬಾಸ್ ಮನೆಗೆ ಮೊದಲ ದಿನ 18 ಸ್ಪರ್ಧಿಗಳು ಪ್ರವೇಶಿಸಿದ್ದಾರೆ. ಕಾರ್ಯಕ್ರಮದ ಜನಪ್ರಿಯತೆ ಮತ್ತು ಮನೆಯಲ್ಲಿ ಹೆಚ್ಚಿನ ಸ್ಪರ್ಧಿಗಳ ಕಾರಣದಿಂದಾಗಿ, ಈ ಕಾರ್ಯಕ್ರಮವನ್ನು ನಿಯಮಿತ 98 ದಿನಗಳ ಸ್ವರೂಪದ ಬದಲಿಗೆ ಇನ್ನೂ ಎರಡು ವಾರಗಳಿಗೆ ವಿಸ್ತರಿಸಲಾಯಿತು. ಹಿಂದಿನ ಸೀಸನ್‌ಗಲಿಗೆ ಹೋಲಿಸಿದರೆ ಈ ಸೀಸನ್ ಬಿಗ್ ಬಾಸ್ ಕನ್ನಡ ಆವೃತ್ತಿಯಲ್ಲಿ ಎರಡನೇ ಅತಿ ಉದ್ದದ ಸೀಸನ್ ಆಗಿದೆ.

## ಮನೆಯವರು 
ಬಿಗ್ ಬಾಸ್ ಕನ್ನಡ ಸೀಸನ್ 7ಕ್ಕೆ ಪ್ರವೇಶಿಸಿದ ಮನೆಯವರು ಈ ಕೆಳಗಿನಂತಿದ್ದಾರೆಃ

*ನೀಲಿ ಬಣ್ಣದ ಬಾಂಕ್ಸ್: ಮೊದಲ ದಿನ ಪ್ರವೇಶಿಸಿದವರು.
*ಕೆಂಪು ಬಣ್ಣದ ಬ್ಯಾಂಕ್ಸ್: ಮತ್ತೆ ಪ್ರವೇಶ.
*ಕೇಸರಿ ಬಣ್ಣದ ಬ್ಯಾಂಕ್ಸ್: ವೈಲ್ಡ್ ಕಾರ್ಡ್ ಮೂಲಕ ಪ್ರವೇಶ.

### ನಾಮನಿರ್ದೇಶನ ಟಿಪ್ಪಣಿಗಳು 
*ಈ ವಾರದ ನಾಮನಿರ್ದೇಶನಗಳ ಸಮಯದಲ್ಲಿ, ನಾಮನಿರ್ದೇಶನಗೊಂಡ ಸ್ಪರ್ಧಿಗಳಲ್ಲಿ ಒಬ್ಬರನ್ನು ನೇರವಾಗಿ ನಾಮನಿರ್ದೇಶನ ಮಾಡುವ ವಿಶೇಷ ಅಧಿಕಾರವನ್ನು ಹೌಸ್ ಕ್ಯಾಪ್ಟನ್ ಹೊಂದಿದ್ದರು.
*ವಾರ 6 ರಲ್ಲಿ, ಕ್ಯಾಪ್ಟನ್ಸಿ ಟಾಸ್ಕ್ಗೆ ಮುಂಚಿತವಾಗಿ 35 ನೇ ದಿನದಂದು ನಾಮನಿರ್ದೇಶನಗಳು ನಡೆದವು. ಮತ್ತು 36 ನೇ ದಿನದಂದು, ನಾಮನಿರ್ದೇಶನಗೊಂಡ ಸ್ಪರ್ಧಿಗಳಲ್ಲಿ ಒಬ್ಬರನ್ನು ನೇರವಾಗಿ ನಾಮನಿರ್ದೇಶನ ಮಾಡಲು ಹೌಸ್ ಕ್ಯಾಪ್ಟನ್ಗೆ ವಿಶೇಷ ಅಧಿಕಾರವನ್ನು ನೀಡಲಾಯಿತು.
*ವಾರ 7 ರಲ್ಲಿ, ಮನೆಯ ಸ್ಪರ್ಧಿಗಳಿಗೆ ತಮ್ಮ ಎರಡು ನಾಮನಿರ್ದೇಶನಗಳ ನಡುವೆ ಐದು ನಾಮನಿರ್ದೇಶನ ಅಂಕಗಳನ್ನು ವಿತರಿಸಲು ಅವಕಾಶ ನೀಡಲಾಯಿತು, ಒಬ್ಬ ಸ್ಪರ್ಧಿಗೆ ಗರಿಷ್ಠ ನಾಲ್ಕು ಅಂಕಗಳನ್ನು ನಿಗದಿಪಡಿಸಬೇಕಾಗಿತ್ತು.
* ವಾರ 13 ರಲ್ಲಿ, ನಾಮನಿರ್ದೇಶನಗಳು ನಡೆದರೂ, ಮುಂದಿನ ವಾರವನ್ನು (ವಾರ 14) ಡಬಲ್ ಎಲಿಮಿನೇಷನ್ ವಾರವೆಂದು ಘೋಷಿಸಿದ್ದರಿಂದ ಮತದಾನದ ಮಾರ್ಗಗಳನ್ನು ಮುಚ್ಚಲಾಯಿತು.

## ಉಲ್ಲೇಖಗಳು 
ವರ್ಗ:ಕನ್ನಡ ಧಾರಾವಾಹಿ
ವರ್ಗ:ಕಲರ್ಸ್ ಕನ್ನಡದ ಧಾರಾವಾಹಿ
ವರ್ಗ:ರಿಯಾಲಿಟಿ ಶೋ
ವರ್ಗ:ಬಿಗ್ ಬಾಸ್ ಕನ್ನಡ
ಗ್ಯಾಲ್ವನೊಮೀಟರ್

thumb|320x320px|ಅಯಸ್ಕಾಂತ ಮತ್ತು ತಿರುಗುವ ಸುರುಳಿಯನ್ನು ತೋರಿಸುವ ಮುಂಚಿನ ಒಂದು ಗ್ಯಾಲ್ವನೊಮೀಟರ್
**ಗ್ಯಾಲ್ವನೊಮೀಟರ್** ವಿದ್ಯುತ್ಪ್ರವಾಹವನ್ನು ಅಳೆಯುವ ಪ್ರಮುಖ ಸಾಧನ. ಕಾಂತಕ್ಷೇತ್ರದಲ್ಲಿ ವಿದ್ಯುತ್ತು ಹರಿಯುವಾಗ ಉತ್ಪತ್ತಿಯಾಗುವ ಬಲವನ್ನು ಇವು ಅವಲಂಬಿಸಿವೆ. ಎರಡು ಕಾಂತಧ್ರುವಗಳ ನಡುವೆ ಇರುವ ವಾಹಕ ಸುರುಳಿಯಲ್ಲಿ ವಿದ್ಯುತ್ಪ್ರವಾಹ ಹರಿಯುತ್ತಾ ಇರುವಾಗ ಆ ಸುರುಳಿಯ ಮೇಲೆ ಬಲಯುಗ್ಮ ಉಂಟಾಗುವುದು. ಇದೇ ಗ್ಯಾಲ್ವನೊಮೀಟರಿನ ಪ್ರಧಾನಯಂತ್ರತೆ. ಕಾಂತ ಅಥವಾ ಸುರುಳಿ ಚಲಿಸುವ ಮತ್ತು ಆ ಚಲನೆಯ ಪ್ರಮಾಣವನ್ನು ಸೂಚಿಯೊಂದರ ಹಾಗೂ ಯುಕ್ತ ಕ್ರಮಾಂಕನವಿರುವ (ಕ್ಯಾಲಿಬ್ರೇಶನ್) ಸ್ಕೇಲಿನ ನೆರವಿನಿಂದ ಅಳೆಯುವ ವ್ಯವಸ್ಥೆಯೂ ಇದೆ. ಚಲಿಸುವ ಭಾಗದ ಚಲನೆಯ ಪ್ರಮಾಣ ಅದರ ಮೇಲೆ ಪ್ರಯೋಗವಾದ ಬಲಯುಗ್ಮಕ್ಕೆ, ಅಂದರೆ ಸುರುಳಿಯಲ್ಲಿ ಹರಿದ ವಿದ್ಯುತ್ತಿನ ಪ್ರಮಾಣಕ್ಕೆ ಅನುಪಾತೀಯವಾಗಿರುವುದು. ವ್ಯವಹಾರದಲ್ಲಿ ವಿದ್ಯುತ್ಪ್ರವಾಹ ಅಳೆಯಲು ಬಳಸುವ ಆಮ್ಮೀಟರ್ (ವಿದ್ಯುತ್ ಪ್ರವಾಹ ಮಾಪಕ) ಈ ತತ್ತ್ವಾಧಾರಿತ ಉಪಕರಣ. ಗ್ಯಾಲ್ವನೊಮೀಟರಿನ ನಾಜೂಕು ಸುರುಳಿ ಅತ್ಯಲ್ಪ ಪ್ರಮಾಣದ ವಿದ್ಯುತ್ಪ್ರವಾಹವನ್ನು ಮಾತ್ರ ತಾಳಿಕೊಳ್ಳುತ್ತದೆ. ಆದ್ದರಿಂದ ವ್ಯವಹಾರದಲ್ಲಿ ಅದನ್ನು ಬಳಸಬಹುದಾದ ಸನ್ನಿವೇಶಗಳು ವಿರಳ. ಆಮ್ಮೀಟರುಗಳಲ್ಲಿ ವಿದ್ಯುತ್ಪ್ರವಾಹಕ್ಕೆ ಅನುಪಾತೀಯವಾದ ಅಲ್ಪ ಪ್ರಮಾಣದ ವಿದ್ಯುತ್ತು ಮಾತ್ರ ಸುರುಳಿಯಲ್ಲಿ ಹರಿಯುವಂತೆ ಮಾಡಿ ಉಳಿದ ಅಧಿಕಾಂಶವನ್ನು ‘ಷಂಟ್’ ಎಂಬ ಅಲ್ಪರೋಧದ ಮೂಲಕ ಕಳುಹಿಸುವ ವ್ಯವಸ್ಥೆ ಇದೆ. ಅಳೆಯಬೇಕಾದ ವಿದ್ಯುತ್ಪ್ರವಾಹದ ಪ್ರಮಾಣ, ಅಳತೆಯ ಅಪೇಕ್ಷಿತ ನಿಖರತೆ ಹಾಗೂ ವಿದ್ಯುತ್ಪ್ರವಾಹದ ಸ್ವರೂಪ (ಅರ್ಥಾತ್, ನೇರ ಅಥವಾ ಪರ್ಯಾಯಕ) ಇವನ್ನು ಆಧರಿಸಿ ಆಮ್ಮೀಟರ್ ರಚನೆಯಲ್ಲಿ ಯುಕ್ತ ಮಾರ್ಪಾಡು ಮಾಡುವುದುಂಟು. ಮೈಕ್ರೊಆಮ್ಮೀಟರ್, ಐರನ್ ವೇನ್ ಮಾಪಕಗಳು, ಉಷ್ಣಯುಗ್ಮ ಮಾಪಕಗಳು ಮುಂತಾದವು ವಿಶಿಷ್ಟ ಆಮ್ಮೀಟರುಗಳು.

## ಹೊರಗಿನ ಕೊಂಡಿಗಳು 
* Galvanometer - Interactive Java Tutorial National High Magnetic Field Laboratory
* Selection of historic galvanometer in the Virtual Laboratory of the Max Planck Institute for the History of Science
* The History Corner: The Galvanometer by Nick Joyce and David Baker, April 1, 2008, Ass. of Physological Science. Retrieved February 26, 2022.

ವರ್ಗ:ಅಳೆಯುವ ಸಾಧನಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಓಮ್ಮೀಟರ್

thumb|ಸದೃಶಿ ಓಮ್‍ಮೀಟರ್
ವಿದ್ಯುದ್ರೋಧವನ್ನು ಅಳೆಯುವ ಸಾಧನ **ಓಮ್‍ಮೀಟರ್**. ಅಳೆಯಬೇಕಾದ ರೋಧದೊಂದಿಗೆ ಶ್ರೇಣಿಯಲ್ಲಿ ಮತ್ತು ಸಮಾಂತರವಾಗಿ ಜೋಡಿಸಿ ರೋಧ ಅಳೆಯಲು ತಕ್ಕುದಾದ ರೀತಿಯಲ್ಲಿ ಯುಕ್ತ ಮಾರ್ಪಾಟು ಮಾಡಿದ ಗ್ಯಾಲ್ವನೊಮೀಟರ್‌ಗಳು ಇವು. ಸಮಾಂತರವಾಗಿ ಜೋಡಿಸಬೇಕಾದ ಓಮ್‌ಮೀಟರ್‌ನ ಮೂಲಕ ಹರಿಯುವ ವಿದ್ಯುತ್ಪ್ರವಾಹ ಅಳೆಯಬೇಕಾದ ರೋಧಕ್ಕೆ ಅನುಲೋಮಾನುಪಾತೀಯವಾಗಿಯೂ ಶ್ರೇಣಿಯಲ್ಲಿ ಜೋಡಿಸಬೇಕಾದ್ದರಲ್ಲಿ ವಿಲೋಮಾನುಪಾತೀಯವಾಗಿಯೂ ಇರುವುದು. ಉಚ್ಚರೋಧಗಳನ್ನು ಅಳೆಯಲು ಬಳಸುವ ಮಾಪಕಕ್ಕೆ ‘ಮೆಗೋಮ್‌ಮೀಟರ್ ಅಥವಾ ಮೆಗ್ಗರ್’ ಎಂದು ಹೆಸರು. ಪ್ರಯೋಗಾಲಯಗಳಲ್ಲಿ ವ್ಹೀಟ್‌ಸ್ಟನ್ ಸೇತು ಎಂಬ ಮಂಡಲದ ಬಳಕೆ ಇದೆ.

## ಹೊರಗಿನ ಕೊಂಡಿಗಳು 
* *DC Metering Circuits* chapter from *Lessons In Electric Circuits Vol 1 DC* free ebook and *Lessons In Electric Circuits* series.

ವರ್ಗ:ಅಳೆಯುವ ಸಾಧನಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರಾಮಕುಮಾರ್

**ರಾಮ್‌ಕುಮಾರ್** ಒಬ್ಬ ಭಾರತೀಯ ನಟ ಮತ್ತು ಚಲನಚಿತ್ರ ನಿರ್ಮಾಪಕರಾಗಿದ್ದಾರೆ, ಕನ್ನಡ ಚಿತ್ರರಂಗದಲ್ಲಿ ಅವರ ಕೆಲಸಕ್ಕಾಗಿ ಹೆಸರುವಾಸಿಯಾಗಿದ್ದಾರೆ. ಅವರು ಪೆರಾಲಾ ಅವರ 1990 ರ ಸಾಹಸ ಚಿತ್ರ *ಆವೇಶದಲ್ಲಿ* ತಮ್ಮ ಮೊದಲ ನಟನೆಯನ್ನು ಮಾಡಿದರು. ಅದೇ ವರ್ಷ, ಅವರು ರಾಜೇಂದ್ರ ಸಿಂಗ್ ಬಾಬು ಅವರ ಯುದ್ಧ ಚಿತ್ರ *ಮುತ್ತಿನ ಹಾರ* (1990) ನಲ್ಲಿ ಸಂಕ್ಷಿಪ್ತ ಪಾತ್ರವನ್ನು ನಿರ್ವಹಿಸಿದರು. ಅವರು *ಪಾಂಡವರು* (2006) ಚಿತ್ರಕ್ಕೆ ನಿರ್ಮಾಪಕರಾದರು, ಅದರಲ್ಲಿ ಅವರು ನಟಿಸಿದರು. ಅವರ ಉತ್ತಮ ನೋಟದಿಂದ, ಅವರು 1990 ರ ದಶಕದ "ಚಾಕೊಲೇಟ್ ಹೀರೋಗಳಲ್ಲಿ" ಒಬ್ಬರೆಂದು ಪರಿಗಣಿಸಲ್ಪಟ್ಟಿದ್ದರು. ಅವರ ನಟನಾ ಕೌಶಲ್ಯಗಳು ಚೆನ್ನಾಗಿ ಮೆಚ್ಚುಗೆ ಪಡೆದಿದ್ದವು. 2013 ರ ಹೊತ್ತಿಗೆ, ರಾಮ್ ಕುಮಾರ್ 40 ಕ್ಕೂ ಹೆಚ್ಚು ಕನ್ನಡ ಚಲನಚಿತ್ರಗಳಲ್ಲಿ ನಟಿಸಿದ್ದಾರೆ.

## ವೈಯಕ್ತಿಕ ಜೀವನ 
ಕಮಲ್ ಹಾಸನ್ ಮತ್ತು ಅಮಲಾ ಅಭಿನಯದ ವಿಮರ್ಶಾತ್ಮಕವಾಗಿ ಮೆಚ್ಚುಗೆ ಪಡೆದ *ಪುಷ್ಪಕ ವಿಮಾನ* (1987) ಅನ್ನು ನಿರ್ಮಿಸಿದ ಜನಪ್ರಿಯ ನಟ ಮತ್ತು ನಿರ್ಮಾಪಕ ಶೃಂಗಾರ್ ನಾಗರಾಜ್ ಅವರ ಪುತ್ರ ರಾಮ್‌ಕುಮಾರ್. ಅವರು ನಟ ರಾಜ್‌ಕುಮಾರ್ ಅವರ ಪುತ್ರಿ ಪೂರ್ಣಿಮಾ ಅವರನ್ನು ವಿವಾಹವಾಗಿದ್ದಾರೆ. ಅವರಿಗೆ ಇಬ್ಬರು ಮಕ್ಕಳಿದ್ದಾರೆ: ಮಗಳು ಧನ್ಯಾ ಮತ್ತು ಮಗ ಧೀರೆನ್.

## ವೃತ್ತಿ 
ನಿರ್ಮಾಪಕರ ಮಗನಾದ ರಾಮ್‌ಕುಮಾರ್ ಬಾಲ್ಯದಲ್ಲಿ ಅತ್ಯಾಸಕ್ತಿಯ ಚಿತ್ರಪ್ರೇಮಿಯಾಗಿದ್ದರು. ಶಂಕರ್ ನಾಗ್, ಗೀತಾ ಮತ್ತು ಭವ್ಯ ಸಹ ನಟಿಸಿದ ಅವರ ಆಕ್ಷನ್ ಚಿತ್ರ *ಆವೇಶ* (1990) ದಲ್ಲಿ ಅವರನ್ನು ನಿರ್ದೇಶಕ ಪೆರಾಲಾ ಅವರು ಚಲನಚಿತ್ರಗಳಲ್ಲಿ ಪರಿಚಯಿಸಿದರು.  ಈ ಚಿತ್ರದಲ್ಲಿ ಇವರಿಗೆ ಜೋಡಿಯಾದವರು ಮತ್ತೊಬ್ಬ ಚೊಚ್ಚಲ ನಟಿ ಶಿವರಂಜಿನಿ. ಚಿತ್ರವು ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ವಿಯಾಯಿತು. ಇದರ ನಂತರ ರಾಜೇಂದ್ರ ಸಿಂಗ್ ಬಾಬು ನಿರ್ದೇಶಿಸಿದ ಮತ್ತು ವಿಷ್ಣುವರ್ಧನ್ ಮತ್ತು ಸುಹಾಸಿನಿ ನಟಿಸಿದ ಮಹಾಕಾವ್ಯದ ಬ್ಲಾಕ್ಬಸ್ಟರ್ ಯುದ್ಧದ ಚಲನಚಿತ್ರ *ಮುತ್ತಿನ ಹಾರ ದಲ್ಲಿ ಇವರು ನಟಿಸಿದರು.*  ಯುದ್ಧದಲ್ಲಿ ಕೊಲ್ಲಲ್ಪಡುವ ವಿಷ್ಣುವರ್ಧನ್ ಅವರ ಮಗನ ಪಾತ್ರವನ್ನು ಅವರು ನಿರ್ವಹಿಸಿದ್ದರು. ಈ ಚಿತ್ರವು ಕನ್ನಡ ಚಿತ್ರರಂಗದ ಯಶಸ್ಸಿನ ಮೈಲಿಗಲ್ಲುಗಳಲ್ಲಿ ಒಂದಾಗಿದೆ.

ಅವರ ಆರಂಭಿಕ ಸಂಕ್ಷಿಪ್ತ ಪಾತ್ರಗಳನ್ನು ಅನುಸರಿಸಿ, ರಾಮ್‌ಕುಮಾರ್ 1993 ರಲ್ಲಿ *ಗೆಜ್ಜೆ ನಾದ* ಚಿತ್ರದ ಮೂಲಕ ಹೊಸಬರಾದ ಶ್ವೇತಾ ಅವರೊಂದಿಗೆ ಪ್ರಮುಖ ಪಾತ್ರದಲ್ಲಿ ಮರಳಿದರು. ಅವರ ಅಭಿನಯವನ್ನು ಶ್ಲಾಘಿಸುವುದರೊಂದಿಗೆ ಚಲನಚಿತ್ರವನ್ನು ಸಂಗೀತಮಯ ಹಿಟ್ ಎಂದು ಘೋಷಿಸಲಾಯಿತು. ಇದರ ನಂತರ ಭಕ್ತಿ ಪ್ರಧಾನ ಜೀವನಚರಿತ್ರೆಯ ಚಲನಚಿತ್ರ *ಭಗವಾನ್ ಶ್ರೀ ಸಾಯಿಬಾಬಾ*, ಇದು ಸಮಗ್ರ ಪಾತ್ರವನ್ನು ಹೊಂದಿತ್ತು. 1994 ರಲ್ಲಿ, ಅವರು BC ಪಾಟೀಲ್ ಅವರ *ಪೂರ್ಣ ಸತ್ಯ* ಕಥೆಯಲ್ಲಿ ನಟಿಸಿದರು, ಅದು ಗಲ್ಲಾಪೆಟ್ಟಿಗೆಯಲ್ಲಿ ವಿಫಲವಾಯಿತು. 1995 ಮತ್ತು 1996 ರಲ್ಲಿ ಅವರ ಅತ್ಯಧಿಕ ಸಂಖ್ಯೆಯ ಚಲನಚಿತ್ರಗಳು ಬಿಡುಗಡೆಯಾದವು, ಅದರಲ್ಲಿ *ಕಾವ್ಯ*, *ತಾಯಿ ಇಲ್ಲದವರು*, *ತವರಿನ ತೊಟ್ಟಿಲು* ಮತ್ತು *ಗಾಯ* ಮಾತ್ರ ಯಶಸ್ವಿಯಾಯಿತು. ಅವರ ಇತರ ಚಿತ್ರಗಳು ಬ್ಯಾಕ್ ಟು ಬ್ಯಾಕ್ ವೈಫಲ್ಯಗಳನ್ನು ಅನುಭವಿಸಿದವು.

1999ರಲ್ಲಿ  *ಸ್ನೇಹಲೋಕ* ಮತ್ತು *ಹಬ್ಬ* ಚಿತ್ರಗಳಲ್ಲಿ ನಟಿಸಿದರು. ಎರಡೂ ಚಿತ್ರಗಳು ಯಶಸ್ವಿಯಾದವು. ಆದಾಗ್ಯೂ, ನಂತರದ ಚಲನಚಿತ್ರಗಳು ಒಂದರ ನಂತರ ಒಂದರಂತೆ ವಿಫಲವಾಗುತ್ತಲೇ ಇದ್ದವು.   ಅವರು ಚಲನಚಿತ್ರಗಳನ್ನು ನಿರ್ಮಿಸುವತ್ತ ಮುಖ ಮಾಡಿದರು ಮತ್ತು ಅವರ ಪತ್ನಿಯ ಹೆಸರಿನೊಂದಿಗೆ ಅವರು 2006 ರಲ್ಲಿ *ಪಾಂಡವರು* ಚಿತ್ರವನ್ನು ಹೊರತಂದರು. ಹಲವಾರು ಪ್ರಮುಖ ತಾರೆಯರನ್ನು ಹೊಂದಿದ್ದ ಬಹು - ತಾರಾಗಣದ ಚಿತ್ರ ಇದಾಗಿತ್ತು. *ಪಾಂಡವರು*  *ಹುಲ್ಚುಲ್* ಚಿತ್ರದ ರಿಮೇಕ್ ಆಗಿತ್ತು ಹಾಗೂ ಬಾಕ್ಸ್ ಆಫೀಸ್ನಲ್ಲಿ ಸರಾಸರಿ ಗಳಿಕೆ ಮಾಡಿತ್ತು

ರಾಮ್‌ಕುಮಾರ್ 2021ರಲ್ಲಿ ಶ್ರೀಘ್ರ ಮೇವಾ *ಕಲ್ಯಾಣ ಪ್ರಾಪ್ತಿರಸ್ತು* ಚಿತ್ರದ ಮೂಲಕ ಚಿತ್ರರಂಗಕ್ಕೆ ಮರಳಿದರು. ಪ್ರವೀಣ್ ಚನ್ನಪ್ಪ ನಿರ್ದೇಶನದ ಈ ಚಿತ್ರದಲ್ಲಿ ರಾಮ್‌ಕುಮಾರ್ ಕೃಷ್ಣಪ್ಪ ಎಂಬ ಪ್ರಾಧ್ಯಾಪಕನ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದಾರೆ.

## ಫಿಲ್ಮೋಗ್ರಫಿ 
## ಇದನ್ನು ನೋಡಿ 
 

* ಕರ್ನಾಟಕದ ಜನರ ಪಟ್ಟಿ
* ಭಾರತೀಯ ಚಲನಚಿತ್ರ ನಟರ ಪಟ್ಟಿ

## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
* ಫಿಲ್ಮ್ಬೀಟ್. ಕಾಮ್ನಲ್ಲಿ ರಾಮ್ಕುಮಾರ್ ಚಲನಚಿತ್ರಗಳ ಪಟ್ಟಿ

ವರ್ಗ:Articles with hCards
ವರ್ಗ:ಕನ್ನಡ ಚಲನಚಿತ್ರ ನಿರ್ಮಾಪಕರು
ವರ್ಗ:ಜೀವಂತ ವ್ಯಕ್ತಿಗಳು
ಹಿಟ್ಲರ್ ಕಲ್ಯಾಣ

***ಹಿಟ್ಲರ್ ಕಲ್ಯಾಣ***  ಝೀ ಕನ್ನಡದಲ್ಲಿ ಪ್ರಸಾರವಾಗುತ್ತಿದ್ದ
ಕನ್ನಡ ಭಾಷೆಯ ದೈನಂದಿನ ಧಾರಾವಾಹಿಯಾಗಿದೆ. ಈ ಧಾರಾವಾಹಿಯನ್ನುಯನ್ನು ದಿಲೀಪ್ ರಾಜ್ ನಿರ್ಮಿಸಿದ್ದಾರೆ.  ಧಾರಾವಾಹಿಯು 2021ರ ಆಗಸ್ಟ್ 9ರಂದು ಪ್ರಥಮ ಪ್ರದರ್ಶನಗೊಂಡಿತು. ಇದು ಸೋಮವಾರದಿಂದ ಶುಕ್ರವಾರದವರೆಗೆ ಝೀ ಕನ್ನಡದಲ್ಲಿ ಪ್ರಸಾರವಾಗುತ್ತಿತ್ತು. ಈ ಕಾರ್ಯಕ್ರಮವು ಝೀ ಟಿವಿಯಲ್ಲಿ ಪ್ರಸಾರವಾಗಿದ್ದ ಹಿಂದಿ  ಧಾರಾವಾಹಿ *ಗುಡ್ಡನ್ ತುಮ್ಸೆ ನಾ ಹೋ ಪಾಯೇಗಾ*  ಧಾರಾವಾಹಿಯ ಅಧಿಕೃತ ರಿಮೇಕ್ ಆಗಿದೆ. ಈ ಸರಣಿಯಲ್ಲಿ ದಿಲೀಪ್ ರಾಜ್ ಮತ್ತು ಮಲೈಕಾ ವಾಸುಪಾಲ್ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ. ಇದರಲ್ಲಿ ಸಿಸಿಬಿ ಅಧಿಕಾರಿಯಾಗಿ  ಹರ್ಷ ಗೌಡ ನಟಿಸಿದ್ದಾರೆ.

## ಪಾತ್ರವರ್ಗ 
### ಮುಖ್ಯ ಭೂಮಿಕೆಯಲ್ಲಿ
* ದಿಲೀಪ್ ರಾಜ್: ಅಭಿರಾಮ್ ಜಯಶಂಕರ್ ಅಲಿಯಾಸ್ ಎ. ಜೆ ಪಾತ್ರದಲ್ಲಿ. ಲೀಲಾ ಮತ್ತು ಅಂತರಾಳ ಗಂಡ.
* ಮಲೈಕಾ ವಾಸುಪಾಲ್: ಲೀಲಾ  ಪಾತ್ರದಲ್ಲಿ, ಎಜೆ ಎರಡನೇ ಹೆಂಡತಿ. 
* ರಜನಿ: ಅಂತರಾ ಪಾತ್ರದಲ್ಲಿ. ಎಜೆಯ ಮೊದಲ ಹೆಂಡತಿ
* ನಂದಿನಿ ಮೂರ್ತಿ: ದುರ್ಗಾ ಪಾತ್ರದಲ್ಲಿ. ಎಜೆ ಅವರ  ಹಿರಿ ಸೊಸೆ
### ಇತರೆ
* ನೇಹಾ ಪಾಟೀಲ್ : ಲಕ್ಷ್ಮೀ ಪಾತ್ರದಲ್ಲಿ. ಎಜೆ ಅವರ  ಎರಡನೇ ಸೊಸೆ.
* ಪದ್ಮಿನಿ: ಸರಸ್ವತಿ ಅಥವಾ ಸರು ಪಾತ್ರದಲ್ಲಿ. ಎ. ಜೆ. ಅವರ ಕಿರಿ ಸೊಸೆ . 
* ವಿದ್ಯಾ ಮೂರ್ತಿ: ಸರೋಜಿನಿಯಾಗಿ 
* ವಿನಯ್ ಕಶ್ಯಪ್: ಪ್ರೇಮ್ ಪಾತ್ರದಲ್ಲಿ 
* ರಾಕಿ ಗೌಡ: ಪ್ರಮೋದ್ ಪಾತ್ರದಲ್ಲಿ 
* ರವಿ ಭಟ್: ಚಂದ್ರಶೇಖರ್ ಪಾತ್ರದಲ್ಲಿ . ಲೀಲಾ ತಂದೆಯಾಗಿ
* ಅಭಿನಯ: ಕೌಸಲ್ಯ ಪಾತ್ರದಲ್ಲಿ
* ದೀಪಿಕಾ ಆರಾಧ್ಯಾ: ರೇವತಿ ಅಥವಾ ಚುಕ್ಕಿ ಪಾತ್ರದಲ್ಲಿ 
* ಶಶಾಂಕ್: ದೇವ್ (ಎಜೆ ಅವರ ಸೋದರಮಾವ) ಪಾತ್ರದಲ್ಲಿ 
* ಕಾಮಿಡಿ ಕಿಲಾಡಿ ರಾಕೇಶ್: ವಿಶ್ವರೂಪ್ ಪಾತ್ರದಲ್ಲಿ
* ದೀಪಾ ಕಟ್ಟೆ ಶ್ವೇತಾ ಪಾತ್ರದಲ್ಲಿ

## ನಿರ್ಮಾಣ 
ಕಿರುತೆರೆ  ಮರಳುತ್ತಿರುವ ನಟ *ದಿಲೀಪ್ ರಾಜ್* ಈ ಧಾರಾವಾಹಿಯಲ್ಲಿ ನಾಯಕ ನಟ. ಇವರು *ರಥಸಪ್ತಮಿ*, *ಪುರುಷೋತ್ತಮನ* ಧಾರಾವಾಹಿಗಳಲ್ಲಿ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದರು. ನಟಿ ಮಲೈಕಾ ಟಿ ವಾಸುಪಾಲ್ ಈ ಧಾರಾವಾಹಿಯ ಮೂಲಕ ನಾಯಕಿಯಾಗಿ ಪಾದಾರ್ಪಣೆ ಮಾಡಿದ್ದಾರೆ.

## ಇತರ ಭಾಷೆಗಳಲ್ಲಿ
## ಪ್ರತಿಕ್ರಿಯೆ
ಈ ಕಾರ್ಯಕ್ರಮವು ತನ್ನ ಮೊದಲ ವಾರದಲ್ಲಿ ಅತಿ ಹೆಚ್ಚು ವೀಕ್ಷಿಸಿದ ಕನ್ನಡ ಧಾರಾವಾಹಿಯಾಗಿತ್ತು.

## ಬಾಹ್ಯ ಕೊಂಡಿಗಳು 
* ಝೀ5ನಲ್ಲಿ *ಹಿಟ್ಲರ್ ಕಲ್ಯಾಣ*

ವರ್ಗ:ಕನ್ನಡ ಧಾರಾವಾಹಿ
ವರ್ಗ:ಝೀ ಕನ್ನಡದ ಧಾರಾವಾಹಿ

## ಉಲ್ಲೇಖಗಳು
ಪಾರು

***ಪಾರು*** ಭಾರತೀಯ ಕನ್ನಡ ಭಾಷೆಯ ದೈನಂದಿನ ಧಾರಾವಾಹಿಯಾಗಿದೆ. ಇದು 2018ರ ಡಿಸೆಂಬರ್ 3 ರಿಂದ 16 ಮಾರ್ಚ್ 2024 ರವರೆಗೆ ಝೀ ಕನ್ನಡದಲ್ಲಿ ಪ್ರಸಾರವಾಗುತ್ತಿತ್ತು. ಈ ಕಾರ್ಯಕ್ರಮವು ಝೀ ತೆಲುಗಿನ ದೂರದರ್ಶನ ಸರಣಿ *ಮುದ್ದ ಮಂದಾರಂನ* ಅಧಿಕೃತ ರಿಮೇಕ್ ಆಗಿದೆ. ಇದರಲ್ಲಿ ಶರತ್ ಪದ್ಮನಾಭನ್, ವಿನಯ ಪ್ರಸಾದ್ ಮತ್ತು ಮೋಕ್ಷಿತಾ ಪೈ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ.

## ಕಥಾ ಹಂದರ 
ಈ ಕಥೆಯು ಅಖಿಲಾಂಡೇಶ್ವರಿ ಎಂಬ ದುರಹಂಕಾರದ ಮತ್ತು ಶ್ರೀಮಂತ ಮಹಿಳೆಯ ಸುತ್ತ ಸುತ್ತುತ್ತದೆ. ಪಾರು ಎಂಬ ಹಳ್ಳಿಯ ಬಡ ಹುಡುಗಿಯೊಬ್ಬಳು ಅವಳ ಮನೆಯಲ್ಲಿ ವಾಸಿಸಲು ಬಂದಾಗ ಪರಿಸ್ಥಿತಿ ಬದಲಾಗುತ್ತದೆ. 

## ಪಾತ್ರವರ್ಗ 
* ** ಮೋಕ್ಷಿತಾ ಪೈ** : ಪಾರು ಪಾತ್ರದಲ್ಲಿ. ಆದಿತ್ಯನ ಪತ್ನಿ ಮತ್ತು ಅಖಿಲಾಂಡಶ್ವೇರಿಯ ಹಿರಿ ಸೊಸೆ ()
* **ಶರತ್ ಪದ್ಮನಾಭನ್**: ಆದಿತ್ಯನಾಗಿ, ಅಖಿಲಾಂಡಶ್ವೇರಿಯ ಹಿರಿ ಮಗ.()
* **ವಿನಯ ಪ್ರಸಾದ್**: ಅಖಿಲಾಂಡೇಶ್ವರಿ ಪಾತ್ರದಲ್ಲಿ,  ಆದಿತ್ಯ ಮತ್ತು ಪ್ರೀತಮ್ ತಾಯಿಯಾಗಿ. 
* **ನಾಗೇಶ್ ಯಾದವ್**: ಅಖಿಲಾಂಡೇಶ್ವರಿ ಗಂಡ ರಘು ಪಾತ್ರದಲ್ಲಿ, ಆದಿತ್ಯ ಮತ್ತು ಪ್ರೀತಮ್ ತಂದೆಯಾಗಿ. ಪಾರು ಮತ್ತು ಜನನಿ ಮಾವನಾಗಿ.
* **ಎಸ್. ನಾರಾಯಣ್**: ವೀರಯ್ಯ ದೇವನಾಗಿ. ಜನನಿ ತಂದೆಯಾಗಿ, ಪ್ರೀತಮ್ ಮಾವನಾಗಿ.
* **ಸಿದ್ದು ಮೂಲಿಮಾನಿ**: ಪ್ರೀತಮ್ ಆಗಿ, ಅಖಿಲಾಂಡೇಶ್ವರಿಯ ಕಿರಿ ಮಗ. ಜನನಿ ಗಂಡನಾಗಿ.ಆದಿತ್ಯನಾ ತಮ್ಮನಾಗಿ. 
* **ಪವಿತ್ರಾ ಬಿ.ನಾಯಕ್**: ಜನನಿ ಪಾತ್ರದಲ್ಲಿ, ವೀರಯ್ಯನ ಮಗಳಾಗಿ. ಅಖಿಲಾಂಡೇಶ್ವರಿ  ಕಿರಿ ಸೊಸೆಯಾಗಿ. ಪ್ರೀತಮ್ ಪತ್ನಿಯಾಗಿ. 
* ಮಾನ್ಸಿ ಜೋಶಿ: ಅನುಷ್ಕಾ ಪಾತ್ರದಲ್ಲಿ, (ಅನ್ವಿತಾ)
* **ಸ್ನೇಹಾ ಈಶ್ವರ್**
* **ಸಿತಾರಾː** ದಾಮಿನಿ ಪಾತ್ರದಲ್ಲಿ,
* ಉಳಿದ ಪಾತ್ರಗಳು:- ಪಾರು ತಂದೆ ಹನುಮಂತ, ಜನನಿ ಚಿಕ್ಕಮ್ಮ ರತ್ನವೇಣಿ ಇತ್ಯಾದಿ

### ಅತಿಥಿ ಪಾತ್ರಗಳು 
* **ರಕ್ಷಿತ್ ಗೌಡ**
* **ಅನನ್ಯ ಕಾಸರ್ವಳ್ಳಿ**

## ರೂಪಾಂತರಗಳು 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
* ZEE5 ನಲ್ಲಿ ಪಾರು

ವರ್ಗ:ಝೀ ಕನ್ನಡದ ಧಾರಾವಾಹಿ
ವರ್ಗ:ಕನ್ನಡ ಧಾರಾವಾಹಿ
ಸತ್ಯ (ಕನ್ನಡ ಧಾರಾವಾಹಿ)

***ಸತ್ಯ***  ಝೀ ಕನ್ನಡದಲ್ಲಿ ಪ್ರಸಾರವಾಗುತ್ತಿದ್ದ ಭಾರತೀಯ ಕನ್ನಡ ಭಾಷೆಯ ದೈನಂದಿನ ಧಾರಾವಾಹಿಯಾಗಿದೆ. ಇದು 2020ರ ಡಿಸೆಂಬರ್ 7 ರಿಂದ 10  ಆಗಸ್ಟ್ 2024ರವರೆಗೆ ಝೀ ಕನ್ನಡದಲ್ಲಿ ಪ್ರಸಾರವಾಯಿತು.  ಈ ಕಾರ್ಯಕ್ರಮವು ಝೀ ಸಾರ್ಥಕ್ನ ದೂರದರ್ಶನ ಸರಣಿ *ಸಿಂಧುರಾ* ಬಿಂದುವಿನ ಅಧಿಕೃತ ರಿಮೇಕ್ ಆಗಿದೆ. ಇದರಲ್ಲಿ ಗೌತಮಿ ಜಾದವ್ ಮತ್ತು ಸಾಗರ್ ಬಿಳಿಗೌಡ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ.

## ಕಥಾವಸ್ತು 
ಸತ್ಯ ಎಂಬ ಕಾರ್ತಿಕ್ ಎಂಬವವನ್ನು ಪ್ರೀತಿಸಲು ಪ್ರಾರಂಭ ಮಾಡುತ್ತಾಳೆ. ಆದರೆ ಕಾರ್ತಿಕ್, ಸತ್ಯನ ಸಹೋದರಿ ದಿವ್ಯಾಳ ಕಡೆಗೆ ಆಕರ್ಷಿತನಾಗುತ್ತಾನೆ.  ಆದರೆ, ಅದೃಷ್ಟಕ್ಕೆ ಸರಿಯಾಗಿ ಸತ್ಯ ಮತ್ತು ಕಾರ್ತಿಕ್ ಮದುವೆಯಾಗುತ್ತಾರೆ.

## ಪಾತ್ರವರ್ಗ 
#### ಮುಖ್ಯ ಪಾತ್ರದಲ್ಲಿ
* ಗೌತಮಿ ಜಾದವ್: ಸತ್ಯ ಪಾತ್ರದಲ್ಲಿ, ಕಥಾ ನಾಯಕಿಯಾಗಿ. 
* ಸಾಗರ್ ಬಿಳಿಗೌಡ:  ಕಾರ್ತಿಕ್ ಪಾತ್ರದಲ್ಲಿ, ಕಥಾ ನಾಯಕನ ಪಾತ್ರದಲ್ಲಿ. 
#### ಪೋ‍ಷಕ ಪಾತ್ರದಲ್ಲಿ
* ಮಾಲತಿ ಸರ್ದೇಶ್ಪಾಂಡೆ: ಸೀತಾ ಪಾತ್ರದಲ್ಲಿ. 
* ಗಿರಿಜಾ ಲೋಕೇಶ್: ಸತ್ಯ ಮತ್ತು ದಿವ್ಯಾಳ ಅಜ್ಜಿಯಾಗಿ. 
* ಶ್ರೀನಿವಾಸ ಮೂರ್ತಿ: ರಾಮಚಂದ್ರನ ಪಾತ್ರದಲ್ಲಿ.
* ಅಭಿಜಿತ್: ಲಕ್ಷ್ಮಣನ  ಪಾತ್ರದಲ್ಲಿ
* ಪ್ರಿಯಾಂಕಾ: ದಿವ್ಯಾ ಪಾತ್ರದಲ್ಲಿ. ಸತ್ಯಾಳ ಸೋದರಿಯಾಗಿ.

## ರೂಪಾಂತರಗಳು 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* 
* ಝೀ5ನಲ್ಲಿ *ಸತ್ಯ*
ವರ್ಗ:ಝೀ ಕನ್ನಡದ ಧಾರಾವಾಹಿ
ವರ್ಗ:ಕನ್ನಡ ಧಾರಾವಾಹಿ
ಸೀತಾ ರಾಮ

**ಸೀತಾ ರಾಮ** ಝೀ ಕನ್ನಡದಲ್ಲಿ ಪ್ರಸಾರವಾಗುವ ಭಾರತೀಯ ಕನ್ನಡ ಭಾಷೆಯ ದೈನಂದಿನ ಧಾರಾವಾಹಿಯಾಗಿದ್ದು, ಸೋಮವಾರದಿಂದ ಶುಕ್ರವಾರದವರೆಗೆ ರಾತ್ರಿ 9ː30ಕ್ಕೆ ಪ್ರಸಾರಗೊಳ್ಳುತ್ತಿದೆ. ಇದು 2023ರ ಜುಲೈ 17ಕ್ಕೆ ಪ್ರಥಮ ಪ್ರಸಾರಗೊಂಡಿತು. ಈ ಕಾರ್ಯಕ್ರಮವು ಝೀ ಮರಾಠಿ ಭಾಷೆಯ *ಮಾಜಿ ತುಜಿ ರೇಶಿಮಗತ್ ಧಾರಾವಾಹಿಯ ಅಧಿಕೃತ ರಿಮೇಕ್ ಆಗಿದೆ. ಈ ಧಾರಾವಾಹಿಯಲ್ಲಿ ವೈಷ್ಣವಿ ಗೌಡ, ಗಗನ್ ಚಿನ್ನಪ್ಪ ಮತ್ತು ರಿತು ಸಿಂಗ್ ಪ್ರಮುಖ ಪಾತ್ರಗಳಲ್ಲಿ ನಟಿಸುತ್ತಿದ್ದಾರೆ.

## ಕಥಾ ಹಂದರ
ಕಥೆಯು ಸಿಂಗಲ್ ಮದರ್ ಸೀತಾ, ಅವಳ ಮಗಳು ಸಿಹಿ ಮತ್ತು ಅಗರ್ಭ ಶ್ರೀಮಂತ ರಾಮ್ ದೇಸಾಯಿ ನಡುವಿನ ಸಂಬಂಧವನ್ನು ತೋರಿಸುತ್ತದೆ. ಕಥೆಯು ಈ ಮೂವರ ಮಧ್ಯೆ ಸುತ್ತುತ್ತಾ ಇರುತ್ತದೆ. 

ಸಿಹಿ ಎನ್ನುವ ಪುಟ್ಟ ಮಗಳ ಜೊತೆ ಸೀತಾ ಬದುಕುತ್ತಿದ್ದಾಳೆ. ಅವಳ ಗಂಡ ಯಾರು ಎಂದು ಯಾರಿಗು ಗೊತ್ತಿಲ್ಲ. ರಾಮ್ ಆಫೀಸ್‌ನಲ್ಲಿ ಸೀತಾ ಕೆಲಸ ಮಾಡುತ್ತಿದ್ದಾಳೆ. ರಾಮ್ ತನ್ನ ಬಾಸ್ ಎನ್ನೋದು ಸೀತಾ ಸೇರಿ ಅಲ್ಲಿರುವ ಯಾರಿಗೂ ಗೊತ್ತಿಲ್ಲ. ಆಫೀಸ್‌ನಲ್ಲಿ ನಡೆಯುತ್ತಿರುವ ಮೋಸವನ್ನು ಕಂಡು ಹಿಡಿಯಲು ರಾಮ್ ತಾನೊಬ್ಬ ಸಾಮಾನ್ಯ ಉದ್ಯೋಗಿ ಎಂಬ ಪೋಷಾಕು ತೊಟ್ಟಿದ್ದಾನೆ. ಮುಂದಿನ ದಿನಗಳಲ್ಲಿ ಸಿಹಿಯಿಂದ ರಾಮ್ ಹಾಗು ಸ್ನೇಹಾ ಮಧ್ಯೆ ಪ್ರೀತಿ ಹುಟ್ಟತ್ತಾ ಎನ್ನುವುದೇ ಕಥೆಯಾಗಿದೆ. 

## ಪಾತ್ರವರ್ಗ 
; ಮುಖ್ಯ ಪಾತ್ರಗಳು
* **ವೈಷ್ಣವಿ ಗೌಡ** : ಸೀತಾ ಪಾತ್ರದಲ್ಲಿ, ನಾಯಕಿಯಾಗಿ. ಸಿಹಿಯ ಅಮ್ಮನಾಗಿ. (ಸಿಹಿ ಮತ್ತು ಸುಬ್ಬಿಗೆ ಬಾಡಿಗೆತಾಯಿ)
* **ಗಗನ್ ಚಿನ್ನಪ್ಪ**: ಶ್ರೀರಾಮ್ ದೇಸಾಯಿ ಪಾತ್ರದಲ್ಲಿ,  ನಾಯಕನಾಗಿ. ಸೀತಾಳ ಗಂಡನಾಗಿ ಮತ್ತು ಸಿಹಿಯ ದತ್ತು ಅಪ್ಪನಾಗಿ.
* **ರಿತ್ತು ಸಿಂಗ್**: ಸೀತಾಳ ಮಗಳಾಗಿ.
::1. ಸಿಹಿ ಪಾತ್ರದಲ್ಲಿ
::2. ಸುಬ್ಬಿಯಾಗಿ ಆಲಿಯಾಸ್ ಸುಬ್ಬಲಕ್ಷ್ಮೀಯಾಗಿ 

;ಪೋಷಕ ಪಾತ್ರಗಳು
* **ಪೂಜಾ ಲೋಕೇಶ್**: ಭಾರ್ಗವಿ ದೇಸಾಯಿ ಪಾತ್ರದಲ್ಲಿ, ಖಳನಾಯಕಿಯಾಗಿ.
* **ಮುಖ್ಯಮಂತ್ರಿ ಚಂದ್ರು**: ಸೂರ್ಯಪ್ರಕಾಶ್ ದೇಸಾಯಿ ಪಾತ್ರದಲ್ಲಿ. ರಾಮ್ ತಾತಾನಾಗಿ.
* **ಅಶೋಕ್ ಶರ್ಮಾ**: ಅಶೋಕ್ ಪಾತ್ರದಲ್ಲಿ, ರಾಮ್ ಸ್ನೇಹಿತನಾಗಿ.
* **ಮೇಘನಾ ಶಂಕರಪ್ಪ**: ಪ್ರಿಯಾ ಪಾತ್ರದಲ್ಲಿ, ಸೀತಾ ಸ್ನೇಹಿತೆಯಾಗಿ.
***ಜ್ಯೋತಿ ಕಿರಣ್**:  ಸೀತಾ ಅತ್ತಿಗೆಯಾಗಿ.
***ಸಿಂಧೂ ರಾವ್**: ಸಾಧಾನಾ ಪಾತ್ರದಲ್ಲಿ. ರಾಮ್ ಚಿಕ್ಕಮ್ಮನಾಗಿ.
***ಜೈದೇವ್ ಮೋಹನ್**: ಸತ್ಯ ಪಾತ್ರದಲ್ಲಿ. ರಾಮ್ ಚಿಕ್ಕಪ್ಪನಾಗಿ. 
***ಪುಷ್ಪ ಕೀರ್ತನಾ**: ಪ್ರಿಯಾ ಅಮ್ಮನಾಗಿ. ಅಶೋಕನ ಅತ್ತೆಯಾಗಿ.
***ಅನುಷಾ ಪರಮೇಶ್ವರಪ್ಪ**: ಅಂಜಲಿ ಆಲಿಯಾಸ್ ಪಾಪಚ್ಚಿ ಪಾತ್ರದಲ್ಲಿ. ಅಶೋಕ್ ತಂಗಿಯಾಗಿ.
***ರಾಮೋಲ**: ಚಾಂದಿನಿ ಪಾತ್ರದಲ್ಲಿ. ರಾಮ್ ಮಾಜಿ ಪ್ರೇಯಸಿಯಾಗಿ & ಮೇಘ ಶ್ಯಾಮ್ ನಾದಿನಿಯಾಗಿ 
* **ಅರ್ಜುನ ಬಿ.ಆರ್**: ಡಾಕ್ಟರ್. ಮೇಘ ಶ್ಯಾಮ್ ಪಾತ್ರದಲ್ಲಿ. ರಾಮ್ ಸ್ನೇಹಿತನಾಗಿ.
* **ರಿಷಿಕಾ ಕುಂದೇಶ್ಚರ್**: ಕಾವೇರಿ ಪಾತ್ರದಲ್ಲಿ. ಸುಬ್ಬಿ ಸ್ನೇಹಿತೆಯಾಗಿ

## ರೂಪಾಂತರಗಳು 
## ಉಲ್ಲೇಖಗಳು 
## ಬಾಹ್ಯ ಕೊಂಡಿಗಳು 
* ಝೀ5ನಲ್ಲಿ *ಸೀತಾ ರಾಮ''

ವರ್ಗ:ಝೀ ಕನ್ನಡದ ಧಾರಾವಾಹಿ
ವರ್ಗ:ಕನ್ನಡ ಧಾರಾವಾಹಿ
ವರ್ಗ:ಭಾರತದಲ್ಲಿ ಕನ್ನಡ ಟಿವಿ ಚಾನೆಲ್
ವರ್ಗ: ಮನೋರಂಜನೆ
ವರ್ಗ: ಕಿರುತೆರೆ
ಮಹಾಗೌರಿ

ಹಿಂದೂ ಮಾತೆ ಮಹಾದೇವಿಯ ನವದುರ್ಗೆಯ ಅಂಶಗಳಲ್ಲಿ ಮಹಾಗೌರಿ ಎಂಟನೇ ರೂಪವಾಗಿದೆ. ನವರಾತ್ರಿಯ ಎಂಟನೇಯ ದಿನದಂದು ಆಕೆಯನ್ನು ಪೂಜಿಸಲಾಗುತ್ತದೆ. ಹಿಂದೂ ಧರ್ಮದ ಪ್ರಕಾರ, ಮಹಾಗೌರಿ ತನ್ನ ಭಕ್ತರ ಎಲ್ಲಾ ಆಸೆಗಳನ್ನು ಪೂರೈಸುವ ಶಕ್ತಿಯನ್ನು ಹೊಂದಿದ್ದಾಳೆ.

## ವ್ಯುತ್ಪತ್ತಿ 
ಮಹಾಗೌರಿ ಎಂಬ ಹೆಸರು ಅತ್ಯಂತ ಪ್ರಕಾಶಮಾನವಾದ, ಸ್ವಚ್ಛವಾದ ಮೈಬಣ್ಣ, ಚಂದ್ರನಂತೆ ಹೊಳಪು ಎಂದು ಅನುವಾದಿಸುತ್ತದೆ. (ಮಹಾ, महा = ಶ್ರೇಷ್ಠ; ಗೌರಿ, गौरी = ಪ್ರಕಾಶಮಾನವಾದ, ಸ್ವಚ್ಛ)

## ಪ್ರತಿಮಾಶಾಸ್ತ್ರ 
ಮಹಾಗೌರಿಯನ್ನು ಸಾಮಾನ್ಯವಾಗಿ ನಾಲ್ಕು ಕೈಗಳಿಂದ ಚಿತ್ರಿಸಲಾಗಿದೆ, ಆಕೆ ತನ್ನ ಕೈಗಳಲ್ಲಿ ತ್ರಿಶೂಲ, ಡಮರು (ತಂಬೂರಿ), ಅಭಯಮುದ್ರ, ವರದ ಮುದ್ರೆ ಹಿಡಿದಿದ್ದಾಳೆ. ಅವಳು ಬಿಳಿ ಎತ್ತುವಿನ ಮೇಲೆ ಸವಾರಿ ಮಾಡುತ್ತಾಳೆ, ಸಾಮಾನ್ಯವಾಗಿ ಬಿಳಿ ಬಟ್ಟೆಗಳನ್ನು ಧರಿಸುತ್ತಾಳೆ ಮತ್ತು ಅವಳನ್ನು ಶಾಂತಿ ದೇವತೆ ಎಂದು ಕರೆಯುತ್ತಾರೆ.

## ಇತಿಹಾಸ
ಮಹಾಗೌರಿಯ ಮೂಲದ ಕಥೆ ಹೀಗಿದೆ: ಶುಂಭ ಮತ್ತು ನಿಶುಂಭ ಎಂಬ ರಾಕ್ಷಸರನ್ನು ಕನ್ಯೆ, ಅವಿವಾಹಿತ ರೂಪವಾದ ಪಾರ್ವತಿ ಮಾತ್ರ ಕೊಲ್ಲಬಹುದು. ಆದ್ದರಿಂದ, ಬ್ರಹ್ಮನ ಸಲಹೆಯಂತೆ, ಶಿವನು ಪಾರ್ವತಿಯನ್ನು ಯಾವುದೇ ಕಾರಣವಿಲ್ಲದೆ "ಕಾಳಿ" ಎಂದು ಪದೇ ಪದೇ ಅಪಹಾಸ್ಯ ಮಾಡುವ ರೀತಿಯಲ್ಲಿ ಕರೆದನು. ಈ ಕೀಟಲೆಯಿಂದ ಪಾರ್ವತಿಯು ರೋಮಾಂಚನಗೊಳ್ಳುತ್ತಾಳೆ ಅವಳು ಚಿನ್ನದ ಮೈಬಣ್ಣವನ್ನು ಪಡೆಯಲು ಬ್ರಹ್ಮನನ್ನು ಕುರಿತು ಕಠಿಣ ತಪಸ್ಸು ಮಾಡಿದಳು. ಬ್ರಹ್ಮನು ಅವಳಿಗೆ ವರವನ್ನು ನೀಡಲು ಅಸಮರ್ಥತೆಯನ್ನು ವಿವರಿಸಿದನು ಮತ್ತು ಅವಳ ತಪಸ್ಸನ್ನು ನಿಲ್ಲಿಸಲು ಮತ್ತು ಶುಂಭ ಮತ್ತು ನಿಶುಂಭ ಎಂಬ ರಾಕ್ಷಸರನ್ನು ಕೊಲ್ಲುವಂತೆ ವಿನಂತಿಸಿದನು. ಪಾರ್ವತಿಯು ಒಪ್ಪಿ ಹಿಮಾಲಯದ ಗಂಗಾ ನದಿಯಲ್ಲಿ ಸ್ನಾನ ಮಾಡಲು ಹೋದಳು.  ಪಾರ್ವತಿಯು ಗಂಗಾ ನದಿಯನ್ನು ಪ್ರವೇಶಿಸಿದಳು ಮತ್ತು ಅವಳು ಸ್ನಾನ ಮಾಡುವಾಗ, ಅವಳ ಕಪ್ಪು ಚರ್ಮವು ಸಂಪೂರ್ಣವಾಗಿ ತೊಳೆಯಲ್ಪಟ್ಟಿತು ಮತ್ತು ಅವಳು ಬಿಳಿ ವಸ್ತ್ರಗಳನ್ನು ಧರಿಸಿ ಸುಂದರವಾದ ಚಿನ್ನದ ಮಹಿಳೆಯಾಗಿ ಹೊರಬಂದಳು, ಆದ್ದರಿಂದ ಅವಳು "ಮಹಾಗೌರಿ" ಎಂಬ ಉಪನಾಮವನ್ನು ಪಡೆದಳು. ಶುಂಭ ಮತ್ತು ನಿಶುಂಭನ ನಾಶಕ್ಕಾಗಿ ಹಿಮಾಲಯದಲ್ಲಿ ತನ್ನನ್ನು ಪ್ರಾರ್ಥಿಸುತ್ತಿದ್ದ ದೇವತೆಗಳ ಮುಂದೆ ಅವಳು ಕಾಣಿಸಿಕೊಂಡಳು ಮತ್ತು ಅವರು ಯಾರನ್ನು ಪೂಜಿಸುತ್ತಾರೆ ಎಂದು ಚಿಂತೆಯಿಂದ ಕೇಳಿದಳು. ನಂತರ ಅವಳು ತನ್ನನ್ನು ಕಪ್ಪು ಕೌಶಿಕಿ ದುರ್ಗೆಯೆಂದು ಪ್ರತಿಬಿಂಬಿಸುತ್ತಾಳೆ ಮತ್ತು ಶುಂಭ ಮತ್ತು ನಿಶುಂಭ ಎಂಬ ರಾಕ್ಷಸರಿಂದ ಅವಳನ್ನು ಸೋಲಿಸಬೇಕೆಂದು ದೇವರುಗಳು ಪ್ರಾರ್ಥಿಸುತ್ತಿದ್ದಾರೆ ಎಂದು ತನ್ನ ಪ್ರಶ್ನೆಗೆ ಉತ್ತರಿಸಿದಳು. ತನ್ನ ಬೆನ್ನನ್ನು ಹೀರಿಕೊಂಡ ನಂತರ, ಪಾರ್ವತಿಯು ದೇವತೆಗಳ ಮೇಲಿನ ಕರುಣೆಯಿಂದ ಕಪ್ಪು ಬಣ್ಣಕ್ಕೆ ತಿರುಗಿದಳು ಮತ್ತು ಕಾಳಿಕಾ ಎಂದು ಕರೆಯಲ್ಪಟ್ಟಳು. ನಂತರ ಅವಳು ಚಂಡಿಯಾಗಿ (ಚಂದ್ರಘಂಟಾ) ರೂಪಾಂತರಗೊಂಡಳು ಮತ್ತು ರಾಕ್ಷಸ ಧೂಮ್ರಲೋಚನನ್ನು ಕೊಂದಳು. ಚಂಡಿಯ ಮೂರನೇ ಕಣ್ಣಿನಿಂದ ಹೊರಬಂದ ಚಾಮುಂಡಾ ದೇವಿಯು ಚಂಡ ಮತ್ತು ಮುಂಡನನ್ನು ಕೊಂದಳು. ಚಂಡಿ ನಂತರ ರಕ್ತಬೀಜ ಮತ್ತು ಅವನ ತದ್ರೂಪಿಗಳನ್ನು ಕೊಂದು ಅವರ ರಕ್ತವನ್ನು ಕುಡಿದಳು. ಪಾರ್ವತಿ ಮತ್ತೆ ಕೌಶಿಕಿಯಾಗಿ ತಿರುಗಿ ಶುಂಭ ಮತ್ತು ನಿಶುಂಭರನ್ನು ಕೊಂದಳು, ನಂತರ ಅವಳು ಮತ್ತೆ ಮಹಾಗೌರಿಯಾಗಿ ರೂಪಾಂತರಗೊಂಡಳು. ಈ ರೀತಿ ಪಾರ್ವತಿಯು ಶುಂಭ ಮತ್ತು ನಿಶುಂಭನನ್ನು ಕೊಂದಳು. ಆಕೆಗೆ ಶಿವಪುರಾಣದಲ್ಲಿ ಮಹಾಸರಸ್ವತಿ, ಅಂಬಿಕಾ ಮತ್ತು ದೇವಿ ಮಹಾತ್ಮ್ಯ (ಮಾರ್ಕಂಡೇಯ ಪುರಾಣದ ಭಾಗ) ಎಂಬ ಬಿರುದುಗಳನ್ನು ಹೊಂದಿದ್ದಾಳೆ.

ತಾಯಿ ಗೌರಿ ದೇವಿಯು, ಶಕ್ತಿ ಅಥವಾ ಮಾತೃ ದೇವತೆಯಾಗಿದ್ದು, ದುರ್ಗಾ, ಪಾರ್ವತಿ, ಕಾಳಿ ಮತ್ತು ಇತರ ಹಲವು ರೂಪಗಳಲ್ಲಿ ಕಾಣಿಸಿಕೊಳ್ಳುತ್ತಾಳೆ. ಅವಳು ಮಂಗಳಕರ, ಅದ್ಭುತ ಮತ್ತು ಕೆಟ್ಟ ಕಾರ್ಯಗಳನ್ನು ಮಾಡುವವರನ್ನು ಶಿಕ್ಷಿಸುವ ಮೂಲಕ ಒಳ್ಳೆಯ ಜನರನ್ನು ರಕ್ಷಿಸುತ್ತಾಳೆ. ತಾಯಿ ಗೌರಿ ಆಧ್ಯಾತ್ಮಿಕ ಅನ್ವೇಷಕನಿಗೆ ಜ್ಞಾನೋದಯವನ್ನು ನೀಡುತ್ತಾಳೆ ಮತ್ತು ಮೋಕ್ಷವನ್ನು ನೀಡುವ ಮೂಲಕ ಪುನರ್ಜನ್ಮದ ಭಯವನ್ನು ಹೋಗಲಾಡಿಸುತ್ತಾಳೆ.

## ಮಂತ್ರ
ॐ देवी महागौर्यै नमः॥

ಓಂ ದೇವಿ ಮಹಾಗೌರೀ ನಮಃ॥

## ಬಾಹ್ಯ ಕೊಂಡಿಗಳು 
* ಮಹಾಗೌರಿ

## ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ದೇವತೆಗಳು
ಬಿಗ್ ಬಾಸ್ ಕನ್ನಡ (ಸೀಸನ್ 6)

ಭಾರತೀಯ ರಿಯಾಲಿಟಿ ದೂರದರ್ಶನ ಸರಣಿ *ಬಿಗ್ ಬಾಸ್‌ನ* ಕನ್ನಡ ಭಾಷೆಯ ಆರನೇ ಸೀಸನ್ 21 ಅಕ್ಟೋಬರ್ 2018 ರಂದು 6 ಗಂಟೆಗೆ ಪ್ರಥಮ ಪ್ರದರ್ಶನಗೊಂಡಿತು.  ಪ್ರತಿ ಸೀಸನ್‌ನಂತೆ ಈ ಬಾರಿಯು  ಸುದೀಪ್ ಕಾರ್ಯಕ್ರಮದ ನಿರೂಪಕರಾಗಿದ್ದರು.  ಜುಲೈ 2018 ರಲ್ಲಿ ವೂಟ್ ಪ್ಲಾಟ್‌ಫಾರ್ಮ್ ಮೂಲಕ ಸಾಮಾನ್ಯರಿಗಾಗಿ ಆಡಿಷನ್‌ಗಳನ್ನು ಮಾಡಲಾಗಿತ್ತು. ಬಿಗ್ ಬಾಸ್ ಕನ್ನಡದಲ್ಲಿ ಟ್ರಾನ್ಸ್ಜೆಂಡರ್ ಸ್ಪರ್ಧಿಯನ್ನು ಒಳಗೊಂಡ ಮೊದಲ ಸೀಸನ್ ಇದಾಗಿದೆ.  ಈ ಕಾರ್ಯಕ್ರಮವು ಕಲರ್ಸ್ ಸೂಪರ್ ಮತ್ತು ಕಲರ್ಸ್ ಕನ್ನಡ ಎಚ್‌ಡಿ ಚಾನೆಲ್‌ಗಳಲ್ಲಿ ಪ್ರತಿದಿನ 8 ಗಂಟೆಗೆ ಪ್ರಸಾರವಾಯಿತು.  ನಾಗೇಂದ್ರ ಭಟ್ ಈ ಸೀಸನ್‌ನ ಬರಹಗಾರರಾಗಿದ್ದರು.

## ಮನೆಯವರು 
ಸಾಮಾನ್ಯ ಸೆಲೆಬ್ರಿಟಿ ಸ್ಪರ್ಧಿಗಳ ಜೊತೆಗೆ, ಈ ಸೀಸನ್‌ನಲ್ಲಿ ಹೌಸ್‌ಮೇಟ್‌ಗಳು ಆನ್‌ಲೈನ್ ಆಡಿಷನ್ ಪ್ರಕ್ರಿಯೆಯ ಮೂಲಕ ಆಯ್ಕೆಯಾದ ಸ್ಪರ್ಧಿಗಳನ್ನು ಒಳಗೊಂಡಿತ್ತು. ಒಟ್ಟು ಹದಿನೆಂಟು ಹೌಸ್‌ಮೇಟ್‌ಗಳಲ್ಲಿ ಒಂಬತ್ತು ಸೆಲೆಬ್ರಿಟಿಗಳು ಮತ್ತು ಒಂಬತ್ತು ಸಾಮಾನ್ಯರು ಸೇರಿದ್ದಾರೆ. (ಮನೆಗೆ ಪ್ರವೇಶಿಸುವ ಸ್ಪರ್ಧಿಗಳ ಪ್ರಕಾರ ಈ ಕೆಳಗಿನ ಸ್ಪರ್ಧಿಗಳ ಪಟ್ಟಿ.) 54 ನೇ ದಿನದಂದು ಇನ್ನೂ ಇಬ್ಬರು ಹೌಸ್‌ಮೇಟ್‌ಗಳು ವೈಲ್ಡ್ ಕಾರ್ಡ್ ಸ್ಪರ್ಧಿಗಳಾಗಿ ಪ್ರವೇಶಿಸಿದರು, ಇದು ಹೌಸ್‌ಮೇಟ್‌ಗಳ ಒಟ್ಟು ಸಂಖ್ಯೆಯನ್ನು ಇಪ್ಪತ್ತಕ್ಕೆ ತಂದಿತು.

### ಮನೆಯ ಅತಿಥಿಗಳು 
* ಸೀಸನ್ 5 ಸ್ಪರ್ಧಿ ಆಗಿರುವ **ನಿವೇದಿತಾ ಗೌಡ ಅವರು** ವೈಲ್ಡ್ ಕಾರ್ಡ್ ಸ್ಪರ್ಧಿಗಳೊಂದಿಗೆ 54 ನೇ ದಿನದಂದು ಅತಿಥಿಯಾಗಿ ಮನೆಯನ್ನು ಪ್ರವೇಶಿಸಿದರು ಮತ್ತು 60 ನೇ ದಿನದಂದು ನಿರ್ಗಮಿಸಿದರು. ಮನೆಯಲ್ಲಿದ್ದ ಸಮಯದಲ್ಲಿ ಅವರು 9 ನೇ ವಾರದ ನಾಮನಿರ್ದೇಶನ ಪ್ರಕ್ರಿಯೆಯಲ್ಲಿ ಭಾಗವಹಿಸಬೇಕಾಗಿತ್ತು. 
* ಸೀಸನ್ 5 ರಿಂದ ಸ್ಪರ್ಧಿ ಆಗಿರುವ **ಕೃಷಿ ತಾಪಂಡ ಅವರು** ಟ್ವಿಸ್ಟ್‌ನ ಭಾಗವಾಗಿ 85 ನೇ ದಿನದಂದು ಅತಿಥಿಯಾಗಿ ಸೀಕ್ರೆಟ್ ಹೌಸ್‌ಗೆ ಪ್ರವೇಶಿಸಿದರು.
* ಸೀಸನ್ 4 ರ ರನ್ನರ್ ಅಪ್ ಆದ **ಕೀರ್ತಿ ಶಂಕರಘಟ್ಟ (ಕಿರಿಕ್ ಕೀರ್ತಿ) ಅವರು** ಟ್ವಿಸ್ಟ್‌ನ ಭಾಗವಾಗಿ 85 ನೇ ದಿನದಂದು ಅತಿಥಿಯಾಗಿ ಸೀಕ್ರೆಟ್ ಹೌಸ್ ಅನ್ನು ಪ್ರವೇಶಿಸಿದರು.
* ಸೀಸನ್ 4 ರಿಂದ ಸ್ಪರ್ಧಿ ಆಗಿರುವ **ಸಂಜನಾ ಚಿದಾನಂದ್**, ಟ್ವಿಸ್ಟ್‌ನ ಭಾಗವಾಗಿ 85 ನೇ ದಿನದಂದು ಸೀಕ್ರೆಟ್ ಹೌಸ್‌ಗೆ ಅತಿಥಿಯಾಗಿ ಪ್ರವೇಶಿಸಿದರು.
* ಸೀಸನ್ 4 ರ ವಿಜೇತ **ಪ್ರಥಮ್**, ಟ್ವಿಸ್ಟ್‌ನ ಭಾಗವಾಗಿ 85 ನೇ ದಿನದಂದು ಅತಿಥಿಯಾಗಿ ಸೀಕ್ರೆಟ್ ಹೌಸ್ ಅನ್ನು ಪ್ರವೇಶಿಸಿದರು.
* ಸೀಸನ್ 5 ರಿಂದ ಸ್ಪರ್ಧಿ ಆಗಿರುವ **ಸಮೀರ್ ಆಚಾರ್ಯ**, ಟ್ವಿಸ್ಟ್‌ನ ಭಾಗವಾಗಿ 85 ನೇ ದಿನದಂದು ಅತಿಥಿಯಾಗಿ ಸೀಕ್ರೆಟ್ ಹೌಸ್ ಅನ್ನು ಪ್ರವೇಶಿಸಿದರು.

## ಉಲ್ಲೇಖಗಳು 
ವರ್ಗ:ಕನ್ನಡ ಧಾರಾವಾಹಿ
ವರ್ಗ:ರಿಯಾಲಿಟಿ ಶೋ
ವರ್ಗ:ಬಿಗ್ ಬಾಸ್ ಕನ್ನಡ
ವರ್ಗ: ಕಲರ್ಸ್ ಕನ್ನಡ ಧಾರಾವಾಹಿ
ಬಿಗ್ ಬಾಸ್ ಕನ್ನಡ ಒಟಿಟಿ

ಬಿಗ್ ಬಾಸ್ ಒಟಿಟಿ (ಅಥವಾ ***ಬಿಗ್ ಬಾಸ್ ಒಟಿಟೀ*** ಕನ್ನಡ) ವಿಯಾಕಾಮ್ 18 ಸ್ಟ್ರೀಮಿಂಗ್ ಸೇವಾ ವೇದಿಕೆ ವೂಟ್ನಲ್ಲಿ ಪ್ರತ್ಯೇಕವಾಗಿ ಪ್ರಸಾರವಾಗುವ *ಬಿಗ್ ಬಾಸ್* ಕಾರ್ಯಕ್ರಮದ ಸ್ಪಿನ್ - ಆಫ್ ಭಾರತೀಯ ಕನ್ನಡ ಭಾಷೆಯ ರಿಯಾಲಿಟಿ ಡಿಜಿಟಲ್ ಸರಣಿಯಾಗಿದೆ. ಡಿಜಿಟಲ್ ಆವೃತ್ತಿಯನ್ನು ಸುದೀಪ್ ನಡೆಸಿಕೊಟ್ಟರು ಮತ್ತು ಕಾರ್ಯಕ್ರಮದ ಮೊದಲ ಸೀಸನ್ ಅನ್ನು 6 ಆಗಸ್ಟ್ 2022 ರಂದು ಪ್ರದರ್ಶಿಸಲಾಯಿತು.

## ಪರಿಕಲ್ಪನೆ 
ದೂರದರ್ಶನ ಸರಣಿಯಂತೆ, ಹೌಸ್ಮೇಟ್ಗಳು ಎಂದು ಕರೆಯಲ್ಪಡುವ ಸ್ಪರ್ಧಿಗಳ ಗುಂಪನ್ನು ಬಿಗ್ ಬಾಸ್ ಹೌಸ್ನಲ್ಲಿ ಕ್ಯಾಮೆರಾಗಳು ಮತ್ತು ಮೈಕ್ರೋಫೋನ್ಗಳ ನಿರಂತರ ಕಣ್ಗಾವಲಿನಲ್ಲಿ ಇರಿಸಲಾಗುತ್ತದೆ. *ಬಿಗ್ ಬಾಸ್ ಒಟಿಟಿ* ವಿಜೇತರಿಗೆ ₹5 ಲಕ್ಷ ಮತ್ತು ಒಟಿಟಿ ಆವೃತ್ತಿ ಬಹುಮಾನ ನೀಡಲಾಗುವುದು.

ಈ ಕಾರ್ಯಕ್ರಮವು 24/7 ತಡೆರಹಿತ ಕಾರ್ಯಕ್ರಮವಾಗಿದ್ದು, ಮೂಲ ಆವೃತ್ತಿಯಂತೆ ವೂಟ್ನಲ್ಲಿ 1 ಗಂಟೆ ದೈನಂದಿನ ಸಂಚಿಕೆಯನ್ನು ಹೊಂದಿದೆ.

## ಅಭಿವೃದ್ಧಿ 
ಸ್ಪಿನ್ - ಆಫ್ ಆವೃತ್ತಿಯನ್ನು 22 ಜುಲೈ 2022 ರಂದು ಅಧಿಕೃತವಾಗಿ ಘೋಷಿಸಲಾಯಿತು. ವೂಟ್‌ನಲ್ಲಿ ಈ ಎಕ್ಸ್ಕ್ಲೂಸಿವ್ ಸೀಸನ್ ನ ನಿರೂಪಕರಾಗಿ ಸುದೀಪ್ ಕಾರ್ಯನಿರ್ವಹಿಸಿದರು.

### ಪ್ರಸಾರಗಳು 
ಈ ಆವೃತ್ತಿಗೆ ಯಾವುದೇ ದೂರದರ್ಶನ ಪ್ರಸಾರವಿರಲಿಲ್ಲ; ಬದಲಿಗೆ, 24/7 ಪ್ರಸಾರಕ್ಕಾಗಿ ವೂಟ್ನಲ್ಲಿ ಸಂಪೂರ್ಣವಾಗಿ  ಪ್ರಸಾರವಾಗುತ್ತಿತ್ತು.

### ಮನೆ 
ಮನೆಯ ಸ್ಥಳವು ಮೂಲ ಸರಣಿಯಂತೆಯೇ ಬೆಂಗಳೂರಿನ ಇನ್ನೋವೇಟಿವ್ ಫಿಲ್ಮ್ ಸಿಟಿಯಲ್ಲಿಯೇ ಇತ್ತು. ಈ ಮನೆಯಲ್ಲಿ ಲಿವಿಂಗ್ ರೂಮ್ - ಒಂದು ದೊಡ್ಡ ಮಲಗುವ ಕೋಣೆ, ಅಡುಗೆ ಮನೆ, ಉದ್ಯಾನ, ಸ್ನಾನಗೃಹ, ಅಂಗಡಿ ಕೊಠಡಿ, ಧೂಮಪಾನ ಕೊಠಡಿ ಮತ್ತು ಜೈಲು (ಶಿಕ್ಷೆಯ ಉದ್ದೇಶಗಳಿಗಾಗಿ ಮಾತ್ರ) ಇತ್ತು. ಈ ಮನೆಯಲ್ಲಿ ಕನ್ಫೆಷನ್ ರೂಂ ಕೂಡ ಇದ್ದು, ಅಲ್ಲಿ ಸ್ಪರ್ಧಿಗಳು ಬಿಗ್ ಬಾಸ್ನೊಂದಿಗೆ ಖಾಸಗಿ ವಿಷಯಗಳನ್ನು ಮಾತನಾಡುತ್ತಾರೆ.

## ಬಿಗ್ ಬಾಸ್ ಕನ್ನಡ OTT (ಸೀಸನ್ 1) 
(***Manin articleː ಬಿಗ್ ಬಾಸ್ ಕನ್ನಡ OTT ಸೀಸನ್ 1)***

ಬಿಗ್ ಬಾಸ್ ಒಟಿಟಿ ಕನ್ನಡ 1, ಇದು ಭಾರತೀಯ ಕನ್ನಡ ಭಾಷೆಯ ರಿಯಾಲಿಟಿ ಡಿಜಿಟಲ್ ಸರಣಿಯ ಬಿಗ್ ಬಾಸ್ ಕನ್ನಡ ಮೊದಲ ಸೀಸನ್ ಆಗಿದ್ದು, ಇದು ಒಟಿಟಿ ಪ್ಲಾಟ್ಫಾರ್ಮ್ ವೂಟ್ ಮತ್ತು ವೂಟ್ ಸೆಲೆಕ್ಟ್ನಲ್ಲಿ ಪ್ರತ್ಯೇಕವಾಗಿ ಬಿಡುಗಡೆಯಾದ ಮೊದಲ ಸೀಸನ್ ಆಗಿದೆ. ಇದು 2021ರ ಆಗಸ್ಟ್ 6ರಂದು ವಯಾಕಾಮ್ 18ರ ಸ್ಟ್ರೀಮಿಂಗ್ ಸೇವೆ ವೂಟ್ ಮತ್ತು ಪ್ರೀಮಿಯಂ ಸ್ಟ್ರೀಮಿಂಗ್ ಸೇವೆ ವೂಟ್ಸೆ ಸೆಲೆಕ್ಟ್ನಲ್ಲಿ ಪ್ರಥಮ ಪ್ರದರ್ಶನಗೊಂಡಿತು. ನಿರೂಪಕರಾಗಿ ಸುದೀಪ್ ಇದ್ದರು. ಒಟಿಟಿ ಸೀಸನ್ 16 ಸೆಪ್ಟೆಂಬರ್ 2022 ರಂದು ಮುಕ್ತಾಯಗೊಂಡಿತು. ರೂಪೇಶ್, ಆರ್ಯವರ್ಧನ್ ಅವರು ಬಿಗ್ ಬಾಸ್ ಕನ್ನಡ 9 ರ ಚಾಂಪಿಯನ್ ಆಗಿ ಹೊರಹೊಮ್ಮಿದ್ದರು. ರೂಪೇಶ್ ಶೆಟ್ಟಿ ಈ ಸೀಸನ ಅತ್ಯುತ್ತಮ ಪ್ರದರ್ಶನಕಾರರಾಗಿ ಹೊರಹೊಮ್ಮಿದರು.

## ಮನೆಯವರ ಸಾರಾಂಶ 
:  ಚಾಂಪಿಯನ್
:  ಫೈನಲಿಸ್ಟ್
:  ಸೀಸನ್‌ನ ಉತ್ತಮ ಪ್ರದರ್ಶಕಕಾರು

## ಉಲ್ಲೇಖಗಳು 
ವರ್ಗ:Articles with short description
ವರ್ಗ:Short description is different from Wikidata
ವರ್ಗ:Television articles with incorrect naming style
ಬಿಗ್ ಬಾಸ್ ಕನ್ನಡ (ಸೀಸನ್ 9)

ಭಾರತೀಯ ಕನ್ನಡ ಭಾಷೆಯ ರಿಯಾಲಿಟಿ ಟೆಲಿವಿಷನ್ ಗೇಮ್ ಶೋ *ಬಿಗ್ ಬಾಸ್* ಒಂಬತ್ತನೇ ಸೀಸನ್ ೨೪ ಸೆಪ್ಟೆಂಬರ್ ೨೦೨೨ ರಂದು ಪ್ರಥಮ ಪ್ರದರ್ಶನಗೊಂಡಿತು. ಇದನ್ನು ಬನಿಜಯ್ ಅವರ ನಿಯಂತ್ರಣದಲ್ಲಿ ಎಂಡೆಮೋಲ್ ಶೈನ್ ಇಂಡಿಯಾ ನಿರ್ಮಿಸಿದೆ. ಸತತ ಒಂಬತ್ತನೇ ವರ್ಷವೂ ನಿರೂಪಕರಾಗಿ ಸುದೀಪ್  ಶೋ ನಡೆಸಿಕೊಟ್ಟಿದ್ದಾರೆ. ವೂಟ್‌ನಲ್ಲಿ ೨೪/೭ ಲೈವ್ ಸ್ಟ್ರೀಮ್ ಜೊತೆಗೆ ಕಲರ್ಸ್ ಕನ್ನಡದಲ್ಲಿ ಪ್ರಸಾರವಾಗಿದೆ.

## ಪ್ರಸಾರ 
ಬಿಗ್ ಬಾಸ್ ಕನ್ನಡ ಸೀಸನ್ ೯ ಪ್ರತಿದಿನ ಕಲರ್ಸ್ ಕನ್ನಡದಲ್ಲಿ ಮತ್ತು ವೂಟ್‌ನಲ್ಲಿ ೨೪/೭ ಲೈವ್ ಸ್ಟ್ರೀಮ್ ನಲ್ಲಿ ಪ್ರಸಾರವಾಗಿತ್ತು. ಇದು ಒಳಗೊಂಡಿದೆಃ

* ಮುಖ್ಯ ಸಂಚಿಕೆ (ಕಲರ್ಸ್ ಕನ್ನಡದಲ್ಲಿ ಪ್ರಸಾರವಾಗುವ ಮುಖ್ಯ ಸಂಚಿಕೆ)
* ಟಿವಿಗಿಂತಾ ಮೊದಲು (ಮುಖ್ಯ ಸಂಚಿಕೆ ಟಿವಿಯಲ್ಲಿ ಪ್ರಸಾರವಾಗುವ ಮೊದಲು ವೂಟ್ ಸೆಲೆಕ್ಟ್ನಲ್ಲಿ ಮಾತ್ರ ಪ್ರಸಾರವಾಗುತ್ತದೆ)
* ೨೪/೭ ಲೈವ್ ಚಾನೆಲ್ (ಬಿಗ್ ಬಾಸ್ ಮನೆಯಿಂದ ನೇರ ಪ್ರಸಾರ)
* ಕಾಣದ ಕಥೆಗಳು (ಕಾಣದ ತುಣುಕುಗಳು) ವೂಟ್ ಸೆಲೆಕ್ಟ್ನಲ್ಲಿ ಮಾತ್ರ
* ಹೆಚ್ಚುವರಿ ಮಸಾಲಾ (ಹೆಚ್ಚುವರಿ ತುಣುಕುಗಳು)
* ಬಿಗ್ ಇನ್ (ಸಂದರ್ಶನ)
* ಬಿಗ್ ಬ್ಯಾಂಗ್ (ಎಕ್ಸಿಟ್ ಸಂದರ್ಶನ)
* ವೂಟ್ ವೀಕ್ಲಿ (ಅತ್ಯುತ್ತಮ ಸಂಕಲನಗಳು)
* ವೂಟ್ ಫ್ರೈಡೇ (ವಿಶೇಷ ಶುಕ್ರವಾರ ಕಾರ್ಯಗಳು)
* ವೂಟ್ ವಿಡಿಯೋ ವಿಚಾರ (ವೀಕ್ಷಕರು ಸ್ಪರ್ಧಿಗಳ ಬಗ್ಗೆ ತಮ್ಮ ಅಭಿಪ್ರಾಯಗಳನ್ನು ವೀಡಿಯೊ ಮೂಲಕ ಹಂಚಿಕೊಳ್ಳಬಹುದು)

## ನಿರ್ಮಾಣ 
### ಟೀಸರ್ 
ಕಾರ್ಯಕ್ರಮದ ಸಂಘಟಕರು ೭ ಸೆಪ್ಟೆಂಬರ್ ೨೦೨೨ ರಂದು ಕಾರ್ಯಕ್ರಮದ ಲಾಂಛನವನ್ನು ಬಳಸಿಕೊಂಡು ಅಧಿಕೃತವಾಗಿ ಟೀಸರ್ ಅನ್ನು ಬಿಡುಗಡೆ ಮಾಡಿದರು. ೧೫ ಸೆಪ್ಟೆಂಬರ್ ೨೦೨೨ ರಂದು ನಿರೂಪಕ ಸುದೀಪ್ ಅವರೊಂದಿಗೆ ಹೊಸ ಟೀಸರ್ ಬಿಡುಗಡೆಯಾಯಿತು. ಈ ಕಾರ್ಯಕ್ರಮವು ೨೪ ಸೆಪ್ಟೆಂಬರ್ ೨೦೨೨ ರಂದು ಕಲರ್ಸ್ ಕನ್ನಡ ಮತ್ತು ವೂಟ್ನಲ್ಲಿ ಪ್ರಥಮ ಪ್ರದರ್ಶನಗೊಂಡಿತು.

### ಸ್ಪರ್ಧಿಗಳು 
ಈ ಕಾರ್ಯಕ್ರಮವು ರಿಯಾಲಿಟಿ ಕಾರ್ಯಕ್ರಮದ ಮೂಲ ಸ್ವರೂಪಕ್ಕೆ ಅಂಟಿಕೊಂಡಿದ್ದು, ಇದು ಸ್ಪರ್ಧಿಗಳಾಗಿ ಮನೆಗೆ ಪ್ರವೇಶಿಸುವ ಸೆಲೆಬ್ರಿಟಿಗಳನ್ನು ಮಾತ್ರ ಹೊಂದಿರುತ್ತದೆ. ಬಿಗ್ ಬಾಸ್ ಕನ್ನಡ ೯ ರಲ್ಲಿ ಐದು ಮಾಜಿ ಬಿಗ್ ಬಾಸ್ ಕನ್ನಡ ಸ್ಪರ್ಧಿಗಳು ಮತ್ತು ಬಿಗ್ ಬಾಸ್ ಒಟಿಟಿಯ (ಸೀಸನ್ 1) ಟಾಪ್ ನಾಲ್ಕು ಸ್ಪರ್ಧಿಗಳು, ತಮ್ಮ ಬಿಗ್ ಬಾಸ್ ಚೊಚ್ಚಲ ಪ್ರವೇಶವನ್ನು ಮಾಡುವ ಹೊಸ ಸ್ಪರ್ಧಿಗಳೊಂದಿಗೆ ಇರುತ್ತಾರೆ. ೧, ೫, ೮ನೇ ಸೀಸನ್ ಮತ್ತು ಒಟಿಟಿ ಸೀಸನ್ ನಿಂದ ಮಾತ್ರ ಸೇರ್ಪಡೆಗಳನ್ನು ಮಾಡಲಾಗಿದೆ.

### ಫಾರ್ಮ್ಯಾಟ್ 
ಈ ಪ್ರದರ್ಶನವು ಆಯ್ದ ಸ್ಪರ್ಧಿಗಳನ್ನು ಅನುಸರಿಸುತ್ತದೆ, ಅವರು ಹೊರಗಿನ ಪ್ರಪಂಚದಿಂದ ೧೦೬ ದಿನಗಳ ಕಾಲ (ಅಥವಾ ೧೫ ವಾರಗಳ ಕಾಲ) ಪ್ರತ್ಯೇಕವಾಗಿ ನಿರ್ಮಿಸಿದ ಮನೆಯಲ್ಲಿ ಇರುತ್ತಾರೆ. ಮನೆಯ ಸದಸ್ಯರನ್ನು *ಬಿಗ್ ಬಾಸ್* ಎಂಬ ಸರ್ವವ್ಯಾಪಿಯಾದ ಅಸ್ತಿತ್ವವು ನಿರ್ದೇಶಿಸುತ್ತದೆ. ಪ್ರತಿ ವಾರವೂ, ಸಾರ್ವಜನಿಕ ಮತದ ಮೂಲಕ ಒಬ್ಬ ಅಥವಾ ಹೆಚ್ಚು ಹೌಸ್ಮೇಟ್ಗಳನ್ನು ಹೊರಹಾಕಲಾಗುತ್ತದೆ. ಕೊನೆಯ ವಾರದಲ್ಲಿ ಅತಿ ಹೆಚ್ಚು ಮತಗಳನ್ನು ಪಡೆಯುವ ಹೌಸ್ಮೇಟ್ ಪಂದ್ಯವನ್ನು ಗೆಲ್ಲುತ್ತಾನೆ.

## ಮನೆಯವರು 
## ಮನೆಯವರ ಸ್ಥಿತಿ 
:  ಈ ಬಣ್ಣ ಸೂಚಿಸುತ್ತದೆ ಬಿಗ್ ಬಾಸ್ ಕನ್ನಡ ಒಟಿಟಿ ಸೀಸನ್ ೧ ರ ಸ್ಪರ್ಧಿ ಎಂದು.
:  ಈ ಬಣ್ಣ ಸೂಚಿಸುತ್ತದೆ ಬಿಗ್ ಬಾಸ್ ಕನ್ನಡ  ಸೀಸನ್ ೧ ರ ಸ್ಪರ್ಧಿ ಎಂದು. 
:  ಈ ಬಣ್ಣ ಸೂಚಿಸುತ್ತದೆ ಬಿಗ್ ಬಾಸ್ ಕನ್ನಡ  ಸೀಸನ್ ೫ ರ ಸ್ಪರ್ಧಿ ಎಂದು. 
:  ಈ ಬಣ್ಣ ಸೂಚಿಸುತ್ತದೆ ಬಿಗ್ ಬಾಸ್ ಕನ್ನಡ  ಸೀಸನ್ ೭ ರ ಸ್ಪರ್ಧಿ ಎಂದು.
:  ಈ ಬಣ್ಣ ಸೂಚಿಸುತ್ತದೆ ಬಿಗ್ ಬಾಸ್ ಕನ್ನಡ  ಸೀಸನ್ ೮ ರ ಸ್ಪರ್ಧಿ ಎಂದು.  
:  ಈ ಬಣ್ಣ ಸೂಚಿಸುತ್ತದೆ ಹೊಸ ಸ್ಪರ್ಧಿ ಎಂದು.

## ಉಲ್ಲೇಖಗಳು 
ವರ್ಗ:Articles with short description
ವರ್ಗ:Short description is different from Wikidata
ವರ್ಗ:ಕನ್ನಡ ಧಾರಾವಾಹಿ
ವರ್ಗ:ಕಲರ್ಸ್ ಕನ್ನಡದ ಧಾರಾವಾಹಿ
ವರ್ಗ:ರಿಯಾಲಿಟಿ ಶೋ
ಮಹಿಮಾ ನಂಬಿಯಾರ್

**ಮಹಿಮಾ ನಂಬಿಯಾರ್** ತಮಿಳು ಮತ್ತು ಮಲಯಾಳಂ ಚಲನಚಿತ್ರಗಳಲ್ಲಿ ಕಾಣಿಸಿಕೊಳ್ಳುವ ಭಾರತೀಯ ನಟಿ.

## ಆರಂಭಿಕ ಜೀವನ ಮತ್ತು ವೃತ್ತಿಜೀವನ 
ನಂಬಿಯಾರ್ ಕೇರಳದ ಕಾಸರಗೋಡಿನವರು. 2014ರಲ್ಲಿ ಖಾಸಗಿಯಾಗಿ ಇಂಗ್ಲಿಷ್ ಸಾಹಿತ್ಯದಲ್ಲಿ ಬಿಎ ವ್ಯಾಸಂಗ ಮಾಡುತ್ತಿದ್ದಳು. ಅವರು ತರಬೇತಿ ಪಡೆದ ಶಾಸ್ತ್ರೀಯ ನೃತ್ಯಗಾರ್ತಿ ಮತ್ತು ಗಾಯಕಿ.

15 ನೇ ವಯಸ್ಸಿನಲ್ಲಿ, ಅವರು ಮಲಯಾಳಂ ಚಲನಚಿತ್ರ *ಕಾರ್ಯಸ್ಥಾನದಲ್ಲಿ* ದಿಲೀಪ್ ಅವರ ಸಹೋದರಿಯಾಗಿ ನಟಿಸಿದರು, ಅವರು "ಬ್ಲಿಂಕ್ ಮತ್ತು ಮಿಸ್ ರೋಲ್" ಎಂದು ವಿವರಿಸಿದರು. ಅವಳು ಜಾಹೀರಾತು ಮಾಡೆಲ್ ಆಗಿ ಕೆಲಸ ಮಾಡುತ್ತಿದ್ದಳು, ನಿರ್ದೇಶಕ ಸಾಮಿ ಅವಳನ್ನು *ಸಿಂಧು ಸಮವೇಲಿ* (2010) ಗಾಗಿ ನಟಿಸಲು ಪ್ರಯತ್ನಿಸಿದಾಗ ಅವಳು ವೈಯಕ್ತಿಕ ಕಾರಣಗಳಿಗಾಗಿ ಆಫರ್ ಅನ್ನು ನಿರಾಕರಿಸಬೇಕಾಯಿತು. ನಿರ್ಮಾಣ ತಂಡವು ನಂತರ ಆಕೆಯನ್ನು *ಸಟ್ಟೈ* (2012) ಗಾಗಿ ಶಿಫಾರಸು ಮಾಡಿತು, ಅದು ಆಕೆಯ ಚೊಚ್ಚಲ ತಮಿಳು ಚಲನಚಿತ್ರವಾಗಿತ್ತು. ಚಿತ್ರದಲ್ಲಿ ನಟಿಸುವಾಗ ಅವಳು 12 ನೇ ತರಗತಿಯಲ್ಲಿದ್ದಳು, ಇದರಲ್ಲಿ ಅವಳು ಹಳ್ಳಿಯ ಶಾಲಾ ವಿದ್ಯಾರ್ಥಿನಿ ಅರಿವಳಗಿಯ ಮುಖ್ಯ ಪಾತ್ರವನ್ನು ನಿರ್ವಹಿಸಿದಳು. *ಸಾತ್ತೈ* ನಂತರ, ಅವರು ತಮ್ಮ ಶಾಲಾ ಶಿಕ್ಷಣವನ್ನು ಪೂರ್ಣಗೊಳಿಸಲು ಒಂದು ವರ್ಷದ ವಿಶ್ರಾಂತಿ ತೆಗೆದುಕೊಂಡರು, ಮತ್ತು ನಾಲ್ಕು ತಮಿಳು ಚಲನಚಿತ್ರಗಳಲ್ಲಿ ಪಾತ್ರಗಳೊಂದಿಗೆ ನಟನೆಗೆ ಮರಳಿದರು. ಅವರ ಮುಂದಿನ ಬಿಡುಗಡೆ *ಎನ್ನಮೋ ನಡಕ್ಕುದು* (2014) ಇದರಲ್ಲಿ ಅವರು ಮಧು ಎಂಬ ನರ್ಸ್ ಆಗಿ ಕಾಣಿಸಿಕೊಂಡರು. *ಪುರವಿ 150cc*, ಚೇರನ್‌ನ ಸಹವರ್ತಿ ವೆಂಕಟ್ ನಿರ್ದೇಶನ, ಮತ್ತು ಮರುದು ನಿರ್ದೇಶನದ *ಅಗತಿನೈ* (2015) ಸೇರಿವೆ. ಸಮುದ್ರಕನಿಯವರ *ಕಿಟ್ನಾ* ಚಿತ್ರದಲ್ಲಿ ದ್ವಿಪಾತ್ರದಲ್ಲಿ ನಟಿಸಲು ಸಹಿ ಹಾಕಿದ್ದಾರೆ.

ಟೊರೊಂಟೊ ತಮಿಳು ಅಂತರರಾಷ್ಟ್ರೀಯ ಚಲನಚಿತ್ರೋತ್ಸವ 2021 ರಲ್ಲಿ, ಅವರು ಅತ್ಯುತ್ತಮ ಅಭಿನಯಕ್ಕಾಗಿ ವಿಶೇಷ ತೀರ್ಪುಗಾರರ ಪ್ರಶಸ್ತಿಯನ್ನು ಗೆದ್ದರು - *ಮಗಮುನಿ* ಚಿತ್ರಕ್ಕಾಗಿ ಅತ್ಯುತ್ತಮ ಪೋಷಕ ನಟಿ ಪ್ರಶಸ್ತಿ.

## ಚಿತ್ರಕಥೆ 
## ಉಲ್ಲೇಖಗಳು 

ವರ್ಗ:Articles with hCards
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ಭಾರತೀಯ ಚಲನಚಿತ್ರ ನಟಿಯರು
ಹಿರಿಯಡ್ಕ

**ಹಿರಿಯಡ್ಕ** (ತುಳುವಿನಲ್ಲಿ *ಪೆರಿಯಡ್ಕ*) ಭಾರತದ ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಒಂದು ಪಟ್ಟಣವಾಗಿದೆ. ಇದು ಉಡುಪಿಗೆ ಸಾಕಷ್ಟು ಹತ್ತಿರದಲ್ಲಿದೆ. ಇದು ಉಡುಪಿಯಿಂದ ೧೫ ಕಿ.ಮೀ ಮತ್ತು ಕಾರ್ಕಳದಿಂದ ೨೪ ಕಿ.ಮೀ ದೂರದಲ್ಲಿದೆ. ಇದು ಉಡುಪಿ- ಹೆಬ್ರಿ ರಸ್ತೆಯಲ್ಲಿದೆ ಮತ್ತು ಪ್ರತಿ ವರ್ಷ ಏಪ್ರಿಲ್- ಮೇ ತಿಂಗಳಲ್ಲಿ ನಡೆಯುವ **ಸಿರಿ ಉತ್ಸವ/ಸಿರಿ ಜಾತ್ರೆ** ಎಂಬ ಉತ್ಸವದ ಜಾತ್ರೆಗೆ ಹೆಸರುವಾಸಿಯಾಗಿದೆ.  ಈ ಜಾತ್ರೆಗೆ ಉಡುಪಿ, ಮಂಗಳೂರು, ಆಗುಂಬೆ, ಶಿವಮೊಗ್ಗ ಮತ್ತು ದಕ್ಷಿಣ ಕನ್ನಡ ಜಿಲ್ಲೆಗಳಿಂದ ಪ್ರವಾಸಿಗರು ಬರುತ್ತಾರೆ. ಸ್ವರ್ಣಾ ನದಿಯು ಹಿರಿಯಡ್ಕದಿಂದ ಸುಮಾರು ೧ ಕಿ.ಮೀ ದೂರದಲ್ಲಿ ಹರಿಯುತ್ತದೆ. **ಶ್ರೀ ವೀರಭದ್ರ ದೇವಸ್ಥಾನದ** ಜೀರ್ಣೋದ್ಧಾರದ ನಂತರ, ಹಿರಿಯಡ್ಕ ತನ್ನ ನೂತನ ಹಾಗೂ ಆಕರ್ಷಕ ಕರಕುಶಲ ಕೆಲಸಗಳಿಂದಾಗಿ ಹೆಚ್ಚು ಜನಪ್ರಿಯತೆಯನ್ನು ಗಳಿಸಿದೆ.  

## ಉಲ್ಲೇಖಗಳು
ವರ್ಗ:ಉಡುಪಿ ಜಿಲ್ಲೆಯ ಗ್ರಾಮಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಕಾಯರುಬಳ್ಳಿ

ಕಾಯರುಬಳ್ಳಿ ಎಂದರೆ ಒಂದು ವಿಧದ ಬಳ್ಳಿ ಸಸ್ಯ. ಇದರ  ಸಸ್ಯಶಾಸ್ತ್ರೀಯ ಹೆಸರು ಸ್ಟ್ರೀಕ್‍ನೋಸ್ ಏನಿಯ ಎಂದು. ಇದು ಪೂರ್ವ ಏಷಿಯಾ, ಪಶ್ಚಿಮ ಘಟ್ಟ ಪ್ರದೇಶಗಳಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ.
## ಸಸ್ಯಶಾಸ್ತ್ರೀಯ ವರ್ಗೀಕರಣ
ಇದು ಲೊಗಾನಿಯೇಸಿ ಕುಟುಂಬದ ಒಂದು ಪ್ರಭೇದ.ಈ ಕುಟುಂಬದಲ್ಲಿ ನೂರಕ್ಕಿಂತಲೂ ಹೆಚ್ಚು ಸಸ್ಯಗಳಿವೆ.ಈ ಕುಟುಂಬದ ಸಸ್ಯಗಳು ಪ್ರಪಂಚದೆಲ್ಲೆಡೆ ಹರಡಿಕೊಂಡಿದ್ದು, ಬೇರು, ಎಲೆ, ಕಾಂಡದಲ್ಲಿ  ವಿಷಯುಕ್ತ ಇಂಡೋಲ್ ಅಲ್ಕಲಾಯ್ಡ್ಸ್ ಗಳನ್ನು ಹೊಂದಿರುವುದರಿಂದ ವಿಶಿಷ್ಟವಾಗಿವೆ.

## ಹರಡುವಿಕೆ
ಇದು ಭಾರತದಲ್ಲಿ ನಿತ್ಯಹರಿದ್ವರ್ಣ ಕಾಡುಗಳಲ್ಲಿ ಸುಮಾರು ೧೨೦೦ ಮೀಟರ್ ಎತ್ತರದ ಪ್ರದೇಶಗಳಲ್ಲಿ ಹೆಚ್ಚಾಗಿ ಕಂಡುಬರುತ್ತದೆ. ಇದು ಬಳ್ಳಿಯಾಗಿ ಇತರ ಮರಗಳ ಮೇಲೆ ಹಬ್ಬುತ್ತದೆ.ಇದರ ಪುನರುತ್ಪತ್ತಿ ಹೆಚ್ಚಾಗಿ ಬೀಜಗಳಿಂದಾಗುತ್ತದೆ.
## ಉಪಯೋಗಗಳು
ಈ ಸಸ್ಯವನ್ನು ಇದರಲ್ಲಿರುವ ಅಲ್ಕಲಾಯ್ಡ್ಸ್ ನಿಂದಾಗಿ ಔಷಧಗಳಲ್ಲಿ ಉಪಯೋಗದಲ್ಲಿದೆ. ಜಾನಪದ ಔಷಧ ಪದ್ಧತಿಯಲ್ಲಿ ಹೆಚ್ಚಾಗಿ ಇದನ್ನು ಉಪಯೋಗಿಸುತ್ತಾರೆ.

## ಉಲ್ಲೇಖಗಳು 
ವರ್ಗ:ಸಸ್ಯಗಳು
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಬಳ್ಳಿಗಳು
ಪಾಂಗಾಳ

ಪಾಂಗಾಳ ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯ ಒಂದು ಗ್ರಾಮ. ಮಂಗಳೂರಿ (ಕುಡ್ಲ) ನಿಂದ ಮುಂಬೈಗೆ (ಬಾಂಬೆ) ಸಂಪರ್ಕಿಸುವ ಭಾರತದ ರಾಷ್ಟ್ರೀಯ ಹೆದ್ದಾರಿ ಸಂಖ್ಯೆ ೬೬ (ಎನ್ ಹೆಚ್ ೬೬) ಈ ಗ್ರಾಮದ ಮೂಲಕ ಹಾದುಹೋಗುತ್ತದೆ. ಈ ಗ್ರಾಮವು ಪಾಂಗಾಳ ನದಿಯ ಉತ್ತರ ದಡದಲ್ಲಿದೆ. ಮಲ್ಲಿಗೆ ಹೂಗಳಿಗೆ ಹೆಸರುವಾಸಿಯಾದ ಶಂಕರಾಪುರ ಗ್ರಾಮವು ಈ ಗ್ರಾಮದ ಸಮೀಪದಲ್ಲಿದೆ. ಪಾಂಗಾಳ ಗ್ರಾಮದಲ್ಲಿ ಜನಾರ್ದನ ದೇವಸ್ಥಾನ ಜೀರ್ಣೋದ್ಧಾರಗೊಂಡಿದೆ. ವಿಜಯಾ ಬ್ಯಾಂಕಿನ ಶಾಖೆಯೊಂದು ಈ ಗ್ರಾಮದಲ್ಲಿದೆ. ೨೦೦೧ರ ಭಾರತೀಯ ಜನಗಣತಿಯ ಪ್ರಕಾರ, ಪಾಂಗಾಳವು ೪೩೮ ಮನೆಗಳಲ್ಲಿ ೧೯೪೮ (೯೦೩ ಪುರುಷರು, ೧೦೪೫ ಮಹಿಳೆಯರು ಸೇರಿದಂತೆ) ಜನಸಂಖ್ಯೆಯನ್ನು ಹೊಂದಿದೆ. ಪಾಂಗಾಳದಲ್ಲಿ ಉತ್ಸವವನ್ನು ಪ್ರತಿ ವರ್ಷ ಆಚರಿಸಲಾಗುತ್ತದೆ. ಪಾಂಗಾಳ ಪೋಸ್ಟ್‌ನ ಪೋಸ್ಟಲ್ ಕೋಡ್ ೫೭೬೧೨೨.

ಪಾಂಗಾಳವು ಕಾಪು ವಿಧಾನಸಭಾ ಕ್ಷೇತ್ರ ಮತ್ತು ಉಡುಪಿ, ಚಿಕ್ಕಮಗಳೂರು ಲೋಕಸಭಾ ಕ್ಷೇತ್ರಕ್ಕೆ ಸೇರಿದೆ.

## ಭಾಷೆ
ತುಳು ಇಲ್ಲಿ ಸ್ಥಳೀಯ ಭಾಷೆ. ತುಳು ಹೊರತುಪಡಿಸಿ, ಜನರು ಕನ್ನಡ ಮತ್ತು ಬ್ಯಾರಿ  ಭಾಷೆಯನ್ನು ಮಾತನಾಡುತ್ತಾರೆ.

## ಧಾರ್ಮಿಕ ಸಂಸ್ಥೆಗಳು
#ಹಜರತ್ ಅರಬಿ ವಲಿಯುಲ್ಲಾ ಕೈಪುಂಜಾಲ್
#ಬ್ರಹ್ಮಲಿಂಗೇಶ್ವರ ದೇವಸ್ಥಾನ ಅಲ್ಲಡೆ
#ದಂಡತೀರ್ಥ
#ಕೊತ್ವಾಲ ಗುತ್ತು ನಾಗ ಬನ
#ಪಾಂಗಾಳ ಆಲಡೆ ದೇವಸ್ಥಾನ

## ಸಾರಿಗೆ
ಪಡುಬಿದ್ರಿ ರೈಲು ನಿಲ್ದಾಣ ಮತ್ತು ಉಡುಪಿ ರೈಲು ನಿಲ್ದಾಣಗಳು ಪಾಂಗಾಳಕ್ಕೆ ಹತ್ತಿರದ ರೈಲು ನಿಲ್ದಾಣಗಳಾಗಿವೆ.

ಉಡುಪಿ ಮತ್ತು ಪಾಂಗಾಳಕ್ಕೆ ರಸ್ತೆ ಸಂಪರ್ಕವಿದೆ.

## ಉಲ್ಲೇಖಗಳು
ವರ್ಗ:ಉಡುಪಿ ಜಿಲ್ಲೆಯ ಗ್ರಾಮಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ಉಡುಪಿ ಜಿಲ್ಲೆ
ದಿಲೀಪ್ ರಾಜ್ (ನಟ)

**ದಿಲೀಪ್ ರಾಜ್** (ಜನನ 2 ಸೆಪ್ಟೆಂಬರ್ 1978) ಒಬ್ಬ ಭಾರತೀಯ 
ನಟ, ಚಲನಚಿತ್ರ  ಮತ್ತು ದೂರದರ್ಶನ ನಿರ್ದೇಶಕ ಮತ್ತು ನಿರ್ಮಾಪಕನಾಗಿದ್ದಾರೆ. ಕನ್ನಡ ಚಿತ್ರರಂಗದಲ್ಲಿ ಅವರ ಕೆಲಸಕ್ಕೆ ಹೆಸರುವಾಸಿಯಾಗಿದ್ದಾರೆ. ಅವರು 24 ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ದೂರದರ್ಶನದಲ್ಲಿ ಪೋಷಕ ನಟನಾಗಿ ಯಶಸ್ವಿ ವೃತ್ತಿಜೀವನದ ನಂತರ, ಅವರು 2005ರಲ್ಲಿ ಬಿಡುಗಡೆಯಾದ ಬಾಯ್ ಫ್ರೆಂಡ್ ಚಿತ್ರದಲ್ಲಿ ನಾಯಕ ನಟನಾಗಿ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು.

ಅವರು ಜನಪ್ರಿಯತೆ ಗಳಿಸಿದ್ದು 2007ರಲ್ಲಿ ಬಿಡುಗಡೆಯಾದ ' ಮಿಲನ ' ಚಿತ್ರದ ಮೂಲಕ, ಇದರಲ್ಲಿ  ಪುನೀತ್ ರಾಜ್‌ಕುಮಾರ್ ಅವರೊಂದಿಗೆ ಖಳನಾಯಕನ ಪಾತ್ರವನ್ನು ನಿರ್ವಹಿಸಿದ್ದರು. 2016ರಲ್ಲಿ ಬಿಡುಗಡೆಯಾದ ಯು ಟರ್ನ್ ಎಂಬ ಚಿತ್ರದಲ್ಲಿ ಅವರು ನಾಟಕೀಯ ರೋಮಾಂಚಕ ಚಿತ್ರದಲ್ಲಿ ಪ್ರಮುಖ ಪಾತ್ರವನ್ನು ನಿರ್ವಹಿಸಿದ್ದಾರೆ. *ಟ್ರೆಡ್ಮಿಲ್* ನಾಟಕದಲ್ಲಿ ಪ್ರಮುಖ ಪಾತ್ರ ಸೇರಿದಂತೆ ರಂಗಭೂಮಿಯ ಪಾತ್ರಗಳಲ್ಲಿಯೂ ಅವರು ನಟಿಸಿದ್ದಾರೆ.

## ವೈಯಕ್ತಿಕ ಜೀವನ 
ದಿಲೀಪ್ ರಾಜ್ ಹುಟ್ಟಿದ್ದು ಬೆಂಗಳೂರಿನ ಕರ್ನಾಟಕದಲ್ಲಿ. ಇವರು ಶ್ರೀವಿದ್ಯಾ ಎಂಬವರನ್ನು ಮದುವೆಯಾಗಿದ್ದಾರೆ. ಅವರಿಗೆ ಇಬ್ಬರು ಪುತ್ರಿಯರಿದ್ದಾರೆ.

## ವೃತ್ತಿಜೀವನ 
ಇವರು ಜನಪ್ರಿಯ ದೂರದರ್ಶನ ಧಾರಾವಾಹಿಗಳಲ್ಲಿ ನಟಿಸಿದ್ದಾರೆ. ಅವುಗಳಲ್ಲಿ ಜನನಿ, ಅರ್ಧ ಸತ್ಯ, ರಂಗೋಲಿ, ಕುಂಕುಮ ಬಾಗ್ಯ, ಮಾಂಗಲ್ಯ, ಮಾಳೆಬಿಲ್ಲು, ಪ್ರೀತಿಗಾಗಿ ಮತ್ತು ಸತ್ಯ ಘಟನೆಯನ್ನು ಆಧರಿಸಿದ ರಥಸಪ್ತಮಿ. ಇವರು ಡಬ್ಬಿಂಗ್ ಕಲಾವಿದರೂ ಆಗಿದ್ದಾರೆ.  ಆ ದಿನಗಳು (ಚೇತನ್ ಅವರ ಪಾತ್ರಕ್ಕಾಗಿ) ಡಬ್ ಮಾಡಿದ್ದಾರೆ ಮತ್ತು ಇನ್ನೂ ಅನೇಕ ಕನ್ನಡ ಚಿತ್ರಗಳಿಗೆ ಡಬ್ ಮಾಡಿದ್ದಾರೆ.

## ಚಲನಚಿತ್ರಗಳ ಪಟ್ಟಿ 
* *ಎಲ್ಲಾ ಚಲನಚಿತ್ರಗಳು ಕನ್ನಡದಲ್ಲಿವೆ, ಬೇರೆ ಭಾಷೆಯಲ್ಲಿ ಇದ್ದರೆ ಉಲ್ಲೇಖಿಸಲಾಗುತ್ತದೆ.*

ಕಂಠದಾನ ಕಲಾವಿದನಾಗಿ

* *ಅಂತು ಇಂತೂ ಪ್ರೀತಿ ಬಂತು* (2008) ಆದಿತ್ಯ ಬಾಬುಗಾಗಿ

## ದೂರದರ್ಶನ 
## ನಿರ್ಮಾಪಕನಾಗಿ 
## ಉಲ್ಲೇಖಗಳು 
## ಬಾಹ್ಯ ಸಂಪರ್ಕಗಳು 
ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:೧೯೭೮ ಜನನ
ವರ್ಗ:ಭಾರತೀಯ ಚಲನಚಿತ್ರ ನಿರ್ದೇಶಕರು
ವರ್ಗ:ಭಾರತೀಯ ಧಾರಾವಾಹಿಗಳು
ವರ್ಗ:ಭಾರತೀಯ ನಟರು
ವರ್ಗ:ಭಾರತೀಯ ದೂರದರ್ಶನ
ಆನೆಕೆರೆ

* ಆನೆಕೆರೆ (ಚನ್ನರಾಯಪಟ್ಟಣ ತಾಲ್ಲೂಕು)
* ಆನೆಕೆರೆ (ತುರುವೇಕೆರೆ ತಾಲ್ಲೂಕು)
ಉತ್ಕೆಲಾ ವಿಮಾನ ನಿಲ್ದಾಣ

**ಉತ್ಕೆಲ ವಿಮಾನನಿಲ್ದಾಣ** ವು  ಒಂದು ಒಳನಾಡು ವಿಮಾನನಿಲ್ದಾಣ ಆಗಿದ್ದು ಒಡಿಶಾ ಸರ್ಕಾರದ ಒಡೆತನದಲ್ಲಿ ಒಡಿಶಾ ಇಂಡಿಯಾ ದ ಕಲಹಂಡಿ ಜಿಲ್ಲೆಯ ಉತ್ಕೆಲ ಎಂಬಲ್ಲಿದೆ. ಇದು ಭವಾನಿಪಟ್ನಂದಿಂದ ಉತ್ತರಕ್ಕೆ ೧೫ ಕಿ.ಮೀ. (೯.೩ಮೈಲು) ದೂರದಲ್ಲಿದೆ. ಇದು ಒಕ್ಕೂಟ ಸರ್ಕಾರದ ಉಡಾನ್ ಯೋಜನೆಯನ್ವಯ ಪ್ರಾದೇಶಿಕ ವಿಮಾನನಿಲ್ದಾಣ ಎಂದು ಪರಿಗಣಿತವಾಗಿದೆ.

## ಅಭಿವೃದ್ಧಿ 
ಒಡಿಶಾದಲ್ಲಿ ಅಭಿವೃದ್ಧಿ, ಸಂಪರ್ಕ ಮತ್ತು ಒಡಿಶಾ ಪ್ರವಾಸೋದ್ಯಮವನ್ನು ಸುಧಾರಿಸಲು, ನಾಗರಿಕ ವಿಮಾನಯಾನ ಸಚಿವಾಲಯವು ಉಡಾನ್ ಹಮ್ಮುಗೆಯ ಪ್ರಕಾರ ಈ ವಿಮಾನನಿಲ್ದಾಣವು ಪ್ರಾದೇಶಿಕ ವಿಮಾನನಿಲ್ದಾಣವಾಗಿ ಕೆಲಸ ಮಾಡಲಿದೆ. ದಶಕಗಳಿಂದ ಈ ವಿಮಾನನಿಲ್ದಾಣವು ಖಾಸಗಿ ಮತ್ತು ಸೇನಾಬಳಕೆಗಷ್ಟೇ ಮೀಸಲಾಗಿತ್ತು, ಆಗಸ್ಟ್ ೨೦೨೩ರಲ್ಲಿ ವಾಣಿಜ್ಯ ಉದ್ದೇಶಕ್ಕೆ ಬಳಸಲು ನಾಗರಿಕ ವಿಮಾನಯಾನ ಮಹಾನಿರ್ದೇಶಕರು ಅನುಮತಿಸಿದ್ದಾರೆ. ಮುಂದಿನ ತಿಂಗಳುಗಳಲ್ಲಿ ಇಲ್ಲಿಂದ ಬಿಜುಪಟ್ನಾಯಕ್ ವಿಮಾನನಿಲ್ದಾಣ,ಭುಬನೇಶ್ವರ ಮತ್ತು ಸ್ವಾಮಿ ವಿವೇಕಾನಂದ ವಿಮಾನನಿಲ್ದಾಣ, ರಾಯಪುರಕ್ಕೆ ಸೇವೆ ಶುರುವಾಗಲಿದೆ. ೨೦೨೩ ಆಗಸ್ಟ್ ೩೧ರಂದು ಇಂಡಿಯಾ ಒನ್ ವಿಮಾನಯಾನ ಸಂಸ್ಥೆಯು ಭುವನೇಶ್ವರಕ್ಕೆ ಸಂಚಾರ ಪ್ರಾರಂಭಿಸಿತು.

## ವಿಮಾನಸೇವೆ ಮತ್ತು ತಾಣಗಳು 
ಸೇರಬೇಕಾದ ತಾಣಗಳು: 
ಭುವನೇಶ್ವರ

## ಇದನ್ನೂ ನೋಡಿ 
* ಒಡಿಶಾದ ವಿಮಾನನಿಲ್ದಾಣಗಳ ಪಟ್ಟಿ

* ಬಿಜುಪಟ್ನಾಯಕ್ ವಿಮಾನನಿಲ್ದಾಣ

## ಉಲ್ಲೇಖಗಳು